Atklāta konkursa

ID Nr.: RTU-2018/5

nolikuma pielikums Nr.8

Ar 31.01.2018. precizējumiem

Ar 19.02.2018. precizējumiem

**IEPIRKUMA LĪGUMA PROJEKTS**

**IEPIRKUMA LĪGUMS** **Nr. 01J02-1/\_\_\_\_\_\_**

Rīgā, 2018. gada \_\_\_\_\_\_\_\_

**Rīgas Tehniskā universitāte**,izglītības iestādes reģistrācijas Nr.3341000709, kuras vārdā un interesēs, pamatojoties uz Rīgas Tehniskās universitātes Satversmi (apstiprināta ar 2014.gada 23.oktobra likumu “Par Rīgas Tehniskās universitātes Satversmi”) un rektora 2015.gada 3.februāra rīkojuma Nr.01000-1.1/34 “Par paraksta tiesībām uz publisko iepirkumu līgumiem un ar publisko iepirkumu procedūrām saistītajiem dokumentiem”, rīkojas finanšu prorektors Ingars Eriņš, turpmāk – **Pasūtītājs**, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_**, kuru uz \_\_\_\_\_\_\_\_\_\_\_\_\_\_\_\_\_ pamata pārstāv tās, turpmāk – **Izpildītājs**, no otras puses,

abi kopā saukti Līdzēji, bet katrs atsevišķi saukti arī kā Līdzējs, bez maldības, viltus un spaidiem, pamatojoties uz iepirkuma **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, iepirkuma identifikācijas Nr. RTU-2018/5, rezultātiem, noslēdz šādu līgumu, turpmāk saukts Līgums:

1. **Definīcijas**

Ja vien tieši nav norādīts vai no konteksta neizriet citādi, Līgumā lietotajiem terminiem ir šāda nozīme:

* 1. **Akts** – pieņemšanas - nodošanas akts (arī Darbu izpildes akts), ar kuru tiek pieņemti un akceptēti Darbi vai to daļas (posmi), konstatēti Defekti vai pieņemti/nodoti citi Līguma pienācīgai izpildei nepieciešamie dokumenti, Būvlaukums, Būvlaukumā esošās Pasūtītāja iekārtas, aprīkojums, mēbeles un cita kustamā manta, vai pārbaudes.
  2. **Autortiesību objekts** – jebkuri veikto Darbu rezultātā radītie materiālie objekti un visi augļi gan to materiālajā, gan intelektuālajā nozīmē, kuru aizsargā Autortiesību likums un citi normatīvie akti.
  3. **Būvlaukums** – Darbu veikšanas teritorija, kurā tiek veikti Darbi un kuru Izpildītājs ir pieņēmis no Pasūtītāja saskaņā ar aktu.
  4. **Būvuzraugs** – Darbu uzraudzībā kompetenta persona, kuru būvuzraudzībai Objektā nolīdzis Pasūtītājs, un kura veic būvuzraudzību Objektā.
  5. **Būvprojekts** – Objekta būvprojekta izstrāde saskaņā ar Iepirkuma Tehnisko specifikāciju un Iepirkumā iesniegto piedāvājumu.
  6. **Darbi** – šādi būvniecības posmi:
     1. Būvprojekta izstrāde Rīgas Tehniskās universitātes \_\_\_\_\_\_\_\_\_\_\_\_\_\_\_\_\_\_\_\_\_, nosakot šādus Būvprojekta izstrādes posmus:
        1. Būvniecības ieceres izstrāde un saskaņošana ar Pasūtītāju;
        2. Būvprojekta izstrāde minimālajā sastāvā, tā saskaņošana ar Pasūtītāju un iesniegšana būvvaldē būvatļaujas ar nosacījumiem projekta izstrādei saņemšanai;
        3. Būvprojekta izstrāde saskaņošanai ar Pasūtītāju un iesniegšanai Pasūtītājam būvekspertīzes veikšanai;
        4. Būvprojekta iesniegšana saskaņošanai būvvaldē (pēc būvekspertīzes un tās rezultātā konstatēto nepilnību novēršanas);
        5. Būvprojekta detalizācija un būvvaldes būvatļaujā izdarīta atzīme par projektēšanas nosacījumu izpildi un būvdarbu uzsākšanas nosacījumu izpildi darbu iesniegšana Pasūtītājam.
     2. Būvprojekta autoruzraudzība;
     3. Objekta būvdarbi saskaņā ar Būvprojektu un Līguma nosacījumiem.
  7. **Tāme** – Izpildītāja piedāvājumā iekļautā tāme (Piedāvājuma tāme) un Izpildītāja izstrādātajā Būvprojektā iekļautais tāmju komplekts (Būvprojekta tāme). Tāmju izmaksas drīkst atšķirties pa darbu veidiem Objekta ietvaros, nepalielinot Objekta kopējas izmaksas.
  8. **Darbu veikšanas projekts –** Izpildītāja izstrādāts un ar Pasūtītāju saskaņots Līguma 1.6.3.punktā minēto Darbu veikšanas projekts, kurā ir ietverts darbu veikšanas kalendāra grafiks, būvdarbu ģenerālplāns un cita informācija saskaņā ar normatīvajiem aktiem. Darbu veikšanas projektam ir jāatbilst Būvprojektam.
  9. **Defekti** – Izpildītāja paveikto Darbu apjomu, Darbu kvalitātes un būvizstrādājumu (iekārtu, konstrukciju, materiālu, detaļu u.c.) kvalitātes neatbilstība Iepirkuma Tehniskajai specifikācijai, normatīviem aktiem, Būvprojektam vai Līgumam Darbu izpildes laikā un garantijas period, tajā skaitā izstrādātā Būvprojekta defekti.
  10. **Defektu akts** – akts, kurā tiek fiksēti konstatētie Defekti.
  11. **Dokumentācija** – Tehniskā specifikācija, Izpildītāja Iepirkumā iesniegtais Tehniskais piedāvājums, Izpildītāja Iepirkumā iesniegtais Finanšu piedāvājums (Pielikums Nr.1), Naudas plūsmas grafiks (Pielikums Nr.2), Grafiks (Pielikums Nr.3), Darbu veikšanas projekts, Būvprojekts, u.c. pušu parakstīti dokumenti, kas saistīti ar līguma izpildi.
  12. **Gala akts** – visu Līgumā minēto Darbu gala pieņemšanas – nodošanas akts.
  13. **Garantijas laiks** – Līgumā noteikts laika periods, kura tecējums sākas no Gala akta parakstīšanas brīža un kurā Izpildītājs uzņemas atbildību par veikto Darbu kvalitāti un uzņemas ar saviem spēkiem un līdzekļiem bez atlīdzības novērst Defektus.
  14. **Grafiks** – Darbu izpildes laika grafiks, saskaņā ar kuru tiek veikti Darbi (Pielikums Nr.3). Būvdarbu grafiks tiek precizēts pirms būvdarbu uzsākšanas un tas tiek detalizēts pēc projektēšanas ekonomikas daļas (būvdarbu apjoma saraksts, tāmes).
  15. **Iepirkums** – atklāts konkurss “*\_\_\_\_\_\_\_\_\_\_\_\_\_\_\_\_\_\_\_\_\_\_*”, iepirkumu identifikācijas Nr. RTU – 2018/5.
  16. **Līgumcena** – maksimāli iespējamā maksa par Darbu paveikšanu bez PVN un bez Pasūtītāja rezerves Līgumā noteiktajā kārtībā un apmērā.
  17. **Līguma kopējā summa** – Līgumcena un Pasūtītāja rezerves summa.
  18. **Nolikums** – Iepirkuma nolikums ar visiem tā pielikumiem, papildinājumiem un labojumiem.
  19. **Objekts –** \_\_\_\_\_\_\_\_\_\_\_\_\_\_\_\_\_\_\_\_.
  20. **Pasūtītāja rezerve –** Līguma izpildei paredzētie līdzekļi bez PVN, kas paredzēti neparedzēto darbu veikšanas finansēšanai Līgumā noteiktajā kārtībā un apmērā.
  21. **Projekts:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
  22. **PVN** – pievienotās vērtības nodoklis.
  23. **Tehniskā specifikācija** – Iepirkuma priekšmeta Tehniskā specifikācija.

1. **LĪGUMA PRIEKŠMETS UN DARBU IZPILDES TERMIŅŠ**
   1. Pasūtītājs uzdod un Izpildītājs apņemas ar saviem materiāltehniskajiem līdzekļiem izstrādāt un nodot Pasūtītājam Darbus atbilstoši Tehniskajai specifikācijai, Iepirkumā iesniegtam Tehniskajam piedāvājumam un Finanšu piedāvājumam, ievērojot Līguma noteikumus un Latvijas Republikas normatīvos aktus.
   2. Izpildītājs garantē, ka tam ir visas nepieciešamās reģistrācijas apliecības un/vai sertifikāti, materiāltehniskais nodrošinājums un kvalificēts personāls, zināšanas un iemaņas Līgumā paredzēto Darbu veikšanai. Izpildītājs apliecina, ka ir pilnībā iepazinies ar Tehnisko specifikāciju un kopumā apliecina, ka ir saņēmis un izvērtējis visu Izpildītājam nepieciešamo informāciju attiecībā uz Darbu izpildi Izpildītājam nepieciešamajā apjomā. Ievērojot augstāk minēto, Izpildītājs kā lietpratējs apliecina, ka spēs pienācīgi izpildīt Darbus Līgumā noteiktajā kārtībā un termiņos un, nosakot Darbu un to ikmēnešu izpildes termiņus un iesniedzot Iepirkumā savu finanšu piedāvājumu un noslēdzot šo Līgumu, ir ņēmis vērā visus iespējamos Darbu izpildi ietekmējošos faktorus, tāpēc šādi faktori un ar tiem saistītie riski nevar būt par pamatu Izpildītāja lūgumam pagarināt Grafikā noteiktos Darbu izpildes termiņus un/vai izdarīt izmaiņas atlīdzības apmērā.
   3. Izpildītājs kā lietpratējs apliecina, ka ir rūpīgi pārbaudījis Tehnisko specifikāciju, ieskaitot visas kalkulācijas un projektēšanas kritērijus, kvalitātes prasības u.tml. Izpildītājs ir pilnībā atbildīgs par izpildāmo Darbu pareizību, precizitāti un realizējamību.
   4. Izpildītāja pienākums ir veikt citus darbus, piegādes, apmācības u.tml., kas nav tieši norādīti šajā Līgumā, bet izriet no tā jēgas un būtības un ir saprātīgi un pamatoti nepieciešami Darbu pienācīgai izpildei, to mērķa sasniegšanai un Līguma priekšmeta pilnīgai realizācijai.
   5. **Līgumā noteikti šādi** **Darbu izpildes termiņi:**
      1. Līguma 1.6.1.punktā noteikto Darbu izpildes termiņš ir **12 (divpadsmit) mēneši** no Līguma noslēgšanas dienas, t.sk.:
         1. Līguma 1.6.1.1.punktā noteikto Darbu izpildes termiņš ir \_\_ (\_\_\_\_\_) mēneši no Līguma noslēgšanas dienas;
         2. Līguma 1.6.1.2. punktā noteikto Darbu izpildes termiņš ir \_\_ (\_\_\_\_\_) mēneši no Līguma noslēgšanas dienas;
         3. Līguma 1.6.1.3. punktā noteikto Darbu izpildes termiņš ir \_\_ (\_\_\_\_\_\_\_\_) mēneši no Līguma noslēgšanas dienas;
         4. Līguma 1.6.1.5. punktā noteikto Darbu izpildes termiņš ir \_\_ **(\_\_\_\_\_\_\_\_)** mēneši no Līguma noslēgšanas dienas;
      2. Līguma 1.6.2.punktā noteikto Darbu izpildes termiņš ir Līguma 1.6.3.punktā minēto Darbu izpilde;
      3. Līguma 1.6.3.punktā noteikto Darbu izpildes termiņš ir **12 (divpadsmit) mēneši** no datuma, kad būvvaldes būvatļaujā izdarīta atzīme par būvdarbu uzsākšanas nosacījumu izpildi.
   6. Līguma 2.5.1.punktā noteiktajā Darbu izpildes termiņā nav iekļauts nepieciešamais laiks Būvprojekta būvekspertīzei, ko organizē un apmaksā Pasūtītājs. Negatīvs Būvprojekta ekspertīzes atzinums nav par pamatu Darbu izpildes termiņa pagarinājumam. Atkārtotas Būvprojekta ekspertīzes izmaksas sedz Izpildītājs.
   7. Līguma 2.5.1.punktā minētie Darbi (tai skaitā detalizācija) par pilnībā pabeigtiem tiek uzskatīti, kad Būvprojektam ir veikta būvekspertīze (saņemts pozitīvs būvekspertīzes atzinums) un būvatļaujā būvvalde izdarījusi atzīmi par projektēšanas nosacījumu izpildi un parakstīts Akts.
2. **LĪGUMA KOPĒJĀ SUMMA, LĪGUMCENA** 
   1. Pasūtītājs apņemas samaksāt Izpildītājam Līgumā noteiktajā kārtībā Līguma kopējo summu par Līgumā paredzēto Darbu izpildi **\_\_\_\_\_\_\_\_\_\_\_\_** **EUR** (\_\_\_\_\_\_\_\_\_\_\_ *euro*). Papildus Līguma kopējai summai Pasūtītājs maksā PVN normatīvajos aktos noteiktajā kārtībā un apmērā. Līguma kopējās summas finansēšanas avoti ir:

|  |  |
| --- | --- |
| Projekts | 8.1.1. – Rīgas Tehniskās universitātes infrastruktūras attīstība STEM studiju programmu modernizēšanai |
| Vienošanās numurs | 8.1.1.0/17/I/002 |
| Konta numurs | LV13TREL913017618700B |

3.2.2.

|  |  |
| --- | --- |
| Projekts | 1.1.1.4 - Rīgas Tehniskās universitātes Inženierzinātņu un viedo tehnoloģiju centra infrastruktūras attīstība Viedās specializācijas jomās |
| Vienošanās numurs | 1.1.1.4/17/I/004 |
| Konta numurs | LV13TREL913017618700B |

3.2.3.

|  |  |
| --- | --- |
| Projekts | RTU papildfinansējums |
| Vienošanās numurs | - |
| Konta numurs | LV46TREL915101S000000 |

* 1. Līguma kopējo summu veido Izpildītāja Iepirkumā piedāvātā Līgumcena bez PVN par Darbu izpildi atbilstoši Līguma noteikumiem Objektā – \_\_\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_) un Pasūtītāja finanšu rezerve neparedzētiem darbiem Objektā – \_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_), neskaitot PVN.
  2. Līgumcenas samaksu par Līgumā paredzēto Darbu izpildi Pasūtītājs veic šādā kārtībā, apmērā un termiņā, ja Izpildītājs ir izpildījis līguma 14.nodaļas nosacījumus:
     1. parLīguma 1.6.1.punktā noteiktoDarbu posmu izpildi Pasūtītājs maksā \_\_\_\_\_\_\_\_\_\_EUR (\_\_\_\_\_\_\_\_\_\_\_\_);
     2. parLīguma 1.6.2.punktā noteiktoDarbu izpildi Pasūtītājs maksā \_\_\_\_\_\_\_\_\_\_EUR (\_\_\_\_\_\_\_\_\_\_\_\_);
     3. parLīguma 1.6.3.punktā noteiktoDarbu izpildi Pasūtītājs maksā \_\_\_\_\_\_\_\_\_\_EUR (\_\_\_\_\_\_\_\_\_\_\_\_);
     4. Izpildītājam ir iespēja saņemt avansa maksājumu līdz 10% (desmit procentiem) no Finanšu piedāvājumā norādītās maksas par būvdarbiem bez PVN, kas ir **\_\_\_\_\_\_\_\_\_\_**EUR (\_\_\_\_\_\_\_\_\_\_\_\_\_\_\_). Avanss tiek izmaksāts 20 (divdesmit) darba dienu laikā no brīža, kad Līgumā noteiktajā kārtībā ir uzsākti būvdarbi un Pasūtītājs ir saņēmis visus turpmāk minētos dokumentus:
        1. Izpildītāja izrakstīts normatīvajiem aktiem atbilstošs rēķins;
        2. Pasūtītāja un Izpildītāja abpusēji parakstīts akts, ar kuru Pasūtītājs ir nodevis Būvlaukumu Izpildītājam Darbu veikšanai;
        3. Apdrošināšanas polises saskaņā ar Līguma 14.1.punktu un 14.3.punktu;
        4. Avansa atmaksas garantiju saskaņā ar Līguma 14.5.punktu.
  3. Līgumcena ietver pilnu samaksu par Līguma ietvaros paredzēto saistību izpildi. Līgumcena visā Līguma darbības laikā netiks paaugstināta sakarā ar cenu pieaugumu darbaspēka un/vai materiālu izmaksām, nodokļu likmes vai nodokļu normatīvā regulējuma izmaiņām, inflāciju vai valūtas kursu svārstībām, kā arī jebkuriem citiem apstākļiem, kas varētu skart Līgumcenu. Izņēmums no šī noteikuma ir PVN standartlikmes maiņa, kas piemērojama spēkā esošajos normatīvajos aktos noteiktajā kārtībā un apmērā.
  4. Izpildītājs uzņemas risku, ja Darbu izpildes laikā tiek atklātas kļūdas Finanšu piedāvājumā vai tiek konstatēts, ka Izpildītājs Iepirkumā nav piedāvājis cenu par visu Līguma apjomu. Izpildītājs uzņemas risku par Darbiem, kurus tas nav iekļāvis Finanšu piedāvājumā bet kurus objektīvi vajadzēja paredzēt atbilstoši Tehniskajai specifikācijai.
  5. Pasūtītāja rezerve tiek izmaksāta Izpildītājam tikai gadījumā, ja Līdzēji ir noslēguši papildus vienošanos par neparedzēto darbu veikšanu Līgumā noteiktajā kārtībā. Gadījumā, ja Līguma darbības laikā Pasūtītāja rezerve netiek izmantota vai netiek izmantota pilnībā, Izpildītājam nav tiesību pieprasīt no Pasūtītāja neizmantoto Pasūtītāja rezerves daļu.
  6. Izpildītājs, sagatavojot aktus un rēķinus, tajos iekļauj informāciju ar Projekta pilnu nosaukumu un numuru, Iepirkuma nosaukumu un identifikācijas numuru, kā arī Līguma **datumu un numuru**. Ja Izpildītājs nav iekļāvis šajā Līguma punktā noteikto informāciju, Pasūtītājam ir tiesības prasīt veikt atbilstošas korekcijas un līdz brīdim, kamēr Izpildītājs nav novērsis nepilnības – neapmaksāt pienākošos summu.

1. **NORĒĶINU KĀRTĪBA**
   1. Pasūtītājs samaksā Izpildītājam par Līguma 1.6.1.punktā noteiktajiem Darbu posmiem saskaņā ar Izpildītāja iesniegtajiem un Pasūtītāja Līgumā noteiktajā kārtībā apstiprinātajiem Darbu izpildes aktiem.
   2. Pasūtītājs par Līguma 1.6.2.punktā noteiktajiem Darbiem būvdarbu posmā samaksā Izpildītājam saskaņā ar Izpildītāja iesniegtajiem un Pasūtītāja Līgumā noteiktajā kārtībā apstiprinātajiem Darbu izpildes aktiem ik mēnesi 1/12 daļu no Līguma 3.3.2.punktā noteiktās summas, ievērojot šādu kārtību:
      1. gadījumā, ja būvdarbu kopējais ilgums tiek pagarināts, attiecīgi tiek pagarināts Darbu izpildes termiņš, par to neparedzot papildu samaksu Izpildītājam;
      2. pēdējais maksājums par Darbu izpildi 1/12 daļas apmērā tiek veikts pēc Objekta pieņemšanas ekspluatācijā.
   3. Pasūtītājs par Līguma 1.6.3.punktā noteikatjiem Darbiem būvdarbiem saskaņā ar Būvprojekta tāmi samaksā Izpildītājam 95% no Līguma 3.3.3.punktā noteiktās summas ar ikmēneša starpmaksājumiem, ievērojot šādu kārtību:
      1. Pasūtītāja izmaksājamā mēneša starpmaksājuma summa tiek aprēķināta, attiecīgajā mēnesī izpildīto un pieņemto Darbu faktisko vērtību samazinot proporcionāli izmaksātā avansa summai, ja tāds ticis izmaksāts, kā arī ieturot gala maksājuma summu 5% apmērā no attiecīgajā mēnesī izpildīto un Līdzēju parakstītajā Darbu izpildes aktā (Forma Nr.2 un Forma Nr.3) fiksēto Darbu vērtības;
      2. starpmaksājumus Pasūtītājs veic par Izpildītāja iesniegtajiem un Pasūtītāja Līgumā noteiktajā kārtībā apstiprinātiem Darbu izpildes aktiem (Forma Nr.2 un Forma Nr.3);
      3. ikmēneša Darbu izpildes akti (Forma Nr.2 un Forma Nr.3) netiek atzīti par Darbu, kas ir minēti šajos Darbu izpildes aktos, sastāva un kvalitātes nodošanas - pieņemšanas dokumentu, bet tikai par attiecīgu Līgumcenas daļu samaksas pamatojuma dokumentu.
   4. Par jebkura Darbu posma paveikšanu Izpildītājs sagatavo un iesniedz Pasūtītājam divus Darbu izpildes aktus, ņemot vērā Pasūtītāja noteikto finansēšanas avotu sadalījumu un aktā norādāmo informāciju. Pasūtītājs ir tiesīgs neparakstīt Darbu izpildes aktus, ja Izpildītājs nav iesniedzis Līgumam un/vai normatīvajiem aktiem atbilstošu veikto Darbu izpilddokumentāciju.
   5. Izpildītājam ir pienākums Darbu izpildes aktus par iepriekšējo periodu iesniegt Pasūtītājam līdz esošā mēneša 5.datumam, ja Līgumā nav noteikts savādāk.
   6. Pasūtītājs izskata Izpildītāja sagatavoto un iesniegto Darbu izpildes aktu 10 (desmit) darba dienās, ja Līgumā nav noteikts savādāk, apstiprina aktu pilnībā vai daļēji, norādot nekvalitatīvi veiktos Darbus, vai neapstiprina aktu. Līguma noteikumiem neatbilstošie Darbi, t.i., Darbi, kuros konstatēti Defekti, netiek apmaksāti līdz konstatēto Defektu novēršanai un tiek pārstrādāti uz Izpildītāja rēķina. Pasūtītājs nemaksā atlīdzību par Būvprojekta tāmēs neuzskaitītajiem materiāliem un darbiem, kas šādu trūkumu atklāšanās gadījumā tiek novērsti uz Izpildītāja rēķina, ja Līgumā nav noteikts savādāk. Pasūtītājs nemaksā arī par materiāliem, kuri nav iebūvēti objektā saskaņā ar Dokumentāciju.
   7. Pēc attiecīgo Defektu novēršanas Izpildītājs atkārtoti veic Darbu nodošanu Pasūtītājam. Pasūtītājs 10 (desmit) darba dienu laikā pēc Darbu izpildes akta saņemšanas pārbauda izpildīto Darbu apjomu un kvalitāti, kā arī Darbu izpildes dokumentāciju un paraksta aktu vai noformē rakstveida motivētu atteikumu Darbus pieņemt.
   8. Ja Pasūtītājs apstrīd Izpildītājam maksājamās summas atbilstību Izpildītāja faktiski izpildītajiem Darbu apjomiem un/vai Darbu atbilstību Līgumam, tad Pasūtītājs samaksā Izpildītājam naudas summu, kas atbilst Izpildītāja izpildītajiem Darbiem, par kuru apjomu, kvalitāti un/vai atbilstību Līdzējiem nepastāv strīds.
   9. Ja Pasūtītājs šajā Līguma nodaļā noteiktajos gadījumos un kārtībā nav parakstījis attiecīgo pieņemšanas- nodošanas aktu un nav arī iesniedzis Izpildītājam motivētu rakstveida atteikumu, šāda situācija nevar tikt interpretēta, kā attiecīgo Darbu bezierunu pieņemšana no Pasūtītāja puses.
   10. Maksājumu par attiecīgā perioda izpildītiem Darbiem Pasūtītājs samaksā 30 (trīsdesmit) dienu laikā pēc attiecīgā perioda Darbu izpildes akta abpusējas parakstīšanas un minētajam Darbu izpildes aktam atbilstoša rēķina saņemšanas.
   11. Gala maksājums būvdarbu posmā – 5% no Līguma 3.3.3.punktā noteiktās summas Pasūtītājs samaksā Izpildītājam pēc visu Līguma 1.6.3.punkā noteikto Darbu pabeigšanas, Objekta nodošanas ekspluatācijā un Darbu Gala akta abpusējas parakstīšanas. Gala maksājumu Pasūtītājs veic 30 (trīsdesmit) dienu laikā no brīža, kad Pasūtītājs ir saņēmis visus turpmāk minētos dokumentus:
       1. Izpildītāja izrakstīts normatīvajiem aktiem atbilstošs rēķins par gala maksājuma summu;
       2. aktualizētais Būvprojekts;
       3. akts par Objekta pieņemšanu ekspluatācijā;
       4. Objekta izpilddokumentācija;
       5. Objekta sistēmu lietošanas instrukcijas;
       6. akts par personāla apmācību par Objekta sistēmu lietošanu;
       7. abpusēji parakstīts Darbu Gala akts;
       8. Garantijas laika saistību izpildes garantija saskaņā ar Līguma 14.4.punktu.
   12. Par attiecīgās Līgumcenas daļas vai jebkura cita maksājuma, kas saskaņā ar Līgumu Pasūtītājam ir jāmaksā Izpildītājam, samaksas brīdi tiek uzskatīts datums, kurā Pasūtītājs devis norādījumus kredītiestādei, kurā atrodas Pasūtītāja norēķina konts, pārskaitīt uz Izpildītāja norēķinu kontu attiecīgo Līgumcenas vai cita maksājuma daļu.
2. **BŪVPROJEKTA IZSTRĀDES POSMA DOKUMENTĀCIJAS SAGATAVOŠANAS, NODOŠANAS UN PIEŅEMŠANAS KĀRTĪBA**
   1. Sagatavojot Būvprojektu, Izpildītājam jāievēro normatīvie akti un standarti (normatīvi), kas saistīti ar Līguma izpildi, Līgums, Pasūtītāja norādījumi, Būvatļauja, Rīgas pilsētas apbūves noteikumi. Būvprojekts jāizstrādā tādā detalizācijas pakāpē, kas ļauj pilnībā nolasīt izpildāmo būvdarbu apjomu, būvdarbu metodes un pielietotos materiālus bez papildus detalizācijas.
   2. Izpildītājs ir atbildīgs par tehnisko noteikumu saņemšanu, inženierizpētes datiem, Tehniskās specifikācijas precizēšanu un pārbaudes rezultātiem un citiem dokumentiem, uz kuru pamata izstrādāts, papildināts, precizēts vai koriģēts Būvprojekts, ja tas nepieciešams Līguma 1.6.3.punktā noteikto Darbu izpildei.
   3. Izpildītājam jānodrošina Darbu veikšana ar kvalificētu personālu un licencētām datorprogrammām.
   4. Izpildītājs ne retāk kā 1 (vienu) reizi divās nedēļās saskaņo ar Pasūtītāju Būvprojekta posma tehniskos risinājumus, būvizstrādājumus, iekārtas, materiālus un citus principiālās nozīmes jautājumus.
   5. Līguma 5.4.punktā noteiktajā kārtībā saņemto Būvprojekta posma dokumentāciju Pasūtītājs izskata 5 (piecu) darba dienu laikā.
   6. Pasūtītājs ir tiesīgs atteikties saskaņot Būvprojekta posma dokumentāciju, ja:
      1. ir pamatoti iebildumi saistībā ar Būvprojekta posma dokumentācijas atbilstību Līgumam vai normatīvo aktu prasībām;
      2. ir iebildumi pret izmantotajiem būvizstrādājumiem, iekārtām, materiāliem un/vai risinājumiem, standartiem, tehnisko noteikumu prasībām;
      3. nav iesniegti visi nepieciešamie dokumenti vai informācija, kas dod iespēju Pasūtītājam pārbaudīt Būvprojekta posma dokumentāciju.
   7. Izpildītājs ne vēlāk kā 10 (desmit) darba dienas pirms Līguma 1.6.1.1., 1.6.1.2., 1.6.1.4. un 1.6.1.5.punktā noteiktā Būvprojekta posma izpildes termiņa iesniedz un saskaņo vienā eksemplārā Būvprojekta posma izpildei sagatavotos Dokumentus ar Pasūtītāju.
   8. Izpildītājs ne vēlāk kā 30 (trīsdesmit) dienu laikā pirms Līguma 1.6.1.5.punktā noteiktā Būvprojekta posma izpildes termiņa paziņo Pasūtītājam par būvekspertīzes nepieciešamību.
   9. Līguma 5.7.punktā noteiktajā kārtībā saņemtais Pasūtītāja saskaņojums Būvprojekta dokumentācijai, tostarp Būvprojektam, nekādā veidā neapstiprina šādas Būvprojekta dokumentācijas pareizību un neatbrīvo Izpildītāju kā lietpratēju no pilnīgas atbildības par Būvprojekta dokumentāciju un tajā ietvertajiem risinājumiem
   10. Par izpildītiem projektēšanas darbiem Līguma izpratnē tiek uzskatīti saskaņā ar Līguma Dokumentāciju izpildīti un saskaņoti Darbi atbilstoši līguma 1.6.1 punktā minētajiem posmiem.
   11. Pasūtītājs ne vēlāk kā 5 (piecu) darba dienu laikā pēc Līgumā 5.7.punktā noteiktā Būvprojekta posma saņemšanas to izvērtē un dod rakstisku atzinumu. Ja Pasūtītājs konstatē Būvprojekta posma neatbilstību Līgumam, tas atzinumā norāda nepieciešamos labojumus.
   12. Izpildītāja pienākums ir veikt labojumus, par kuriem Līguma 5.7.punktā noteiktā kārtībā ir paziņojis Pasūtītājs.
   13. Būvprojekts tiek noformēts 8 (astoņos) eksemplāros papīra formātā un digitāli. Papildus eksemplāru izgatavošana tiek veikta par papildus samaksu.
   14. Būvprojekta dokumentācijas valoda ir Latvijas Republikas valsts valoda. Ja ir nepieciešams Būvprojekta tulkojums svešvalodā, tas tiek veikts pēc Līdzēju atsevišķas vienošanās.
   15. Izpildītājam ir jānodrošina Būvprojekta un citu Līguma dokumentu tieša nodošana (piegāde, kurjerpasts, ierakstīta vēstule u.tml.) Pasūtītājam.
   16. Izmaiņas Būvprojekta dokumentācijā:
       1. Līdzējiem ir pienākums paziņot par iespējamajām izmaiņām vai apstākļiem, kuri varētu ietekmēt Darbu kvalitāti vai Darbu veikšanas laiku;
       2. Pasūtītāja pārstāvjiem ir tiesības pieprasīt izmaiņas turpmākā Būvprojekta dokumentācijas izstrādāšanā, ja tās ir pamatotas un atbilst Līgumam, Tehniskajai specifikācijai, Būvatļaujai vai Pasūtītāja norādījumiem.
   17. Izpildītāja pienākumi:
       1. piedalīties Pasūtītāja organizētajās sanāksmēs vai sapulcēs un sniegt informāciju par Darbu norises gaitu;
       2. pēc Būvprojekta akceptēšanas nodrošināt, ka pilnībā iespējams veikt tajā paredzētos būvdarbus;
       3. nekavējoties rakstveidā brīdināt Pasūtītāju par neparedzētiem apstākļiem, kuri radušies pēc Līguma noslēgšanas, kuri varētu ietekmēt Darbu kvalitāti vai Darbu veikšanas laiku, iesniedzot rakstiskus priekšlikumus apstākļu novēršanai;
       4. kļūdainu risinājumu gadījumā, tajā skaitā, ja tie atklājas būvdarbu laikā, novērst kļūdas Līdzēju noteiktajā laikā, bet ja Līdzēji nespēj vienoties – 10 (desmit) darba dienu laikā, bez maksas izstrādājot nepieciešamās korekcijas Būvprojekta dokumentācijā;
       5. pēc Pasūtītāja pieprasījuma, ne vēlāk kā 3 (trīs) darba dienu laikā sniegt atskaiti par izpildāmo Darbu gaitu;
       6. visā Būvprojekta izstrādes laikā informēt Pasūtītāju par Būvprojektā ietverto risinājumu atbilstību Tehniskajai specifikācijai, neatbilstības gadījumos 5 (piecu) darba dienu laikā veikt izmaiņas Būvprojekta risinājumos, lai panāktu to atbilstību Līguma noteikumiem.
   18. Izpildītājs apņemas ievērot visus Pasūtītāja iebildumus un aizrādījumus, likvidēt visus Pasūtītāja norādītos trūkumus, tajā skaitā, ja tie atklājas būvdarbu laikā, un ja šie trūkumi, iebildumi un aizrādījumi ir pamatoti un tie nav pretrunā ar normatīvajiem aktiem, Rīgas pilsētas apbūves noteikumiem, Līguma noteikumiem.
   19. Kļūdu Būvprojektā novēršana:
       1. kļūdas, kuras Būvprojektā konstatētas Darbu pārbaudes laikā, jāatzīmē pārbaudes aktā;
       2. katram no Līdzējiem ir tiesības pieprasīt īpašu pārbaudi par tām kļūdām Būvprojektā, par kurām Pasūtītājs īpaši rakstiski norādījis Darbu izpildes vai pretenziju izteikšanas laikā;
       3. Izpildītājam ir pienākums novērst visas pārbaudes aktā minētās kļūdas Būvprojektā 5 (piecu) darba dienu laikā;
       4. pēc kļūdu novēršanas, katram no Līdzējiem ir tiesības pieprasīt atkārtotu Darbu izpildes pārbaudi;
       5. strīda gadījumā tiek pieaicināta sertificētu ekspertu komisija trīs cilvēku sastāvā, kur vienu ekspertu pieaicina Pasūtītājs, vienu Izpildītājs, bet trešo – abi pieaicinātie eksperti. Gadījumā, ja ekspertu komisija nav izveidota 10 (desmit) darba dienu laikā no attiecīgā pārbaudes akta sastādīšanas dienas, Līdzēji piekrīt, ka lēmumu par ekspertu komisijas sastāvu pieņem Pasūtītājs. Šādas ekspertīzes izmaksas sedz tas Līdzējs, kuram ekspertīzes lēmums ir nelabvēlīgs;
       6. ja Izpildītājs atsakās novērst kļūdas un par to rakstveidā paziņojis, tad Pasūtītājam ir tiesības pieaicināt citu Izpildītāja kļūdu novēršanai. Ekspertu atzītu kļūdu novēršanas izmaksas tiek segtas uz Izpildītāja rēķina.
   20. Būvprojekta izstrādes posmā radītais autortiesību objekts kļūst par Pasūtītāja īpašumu pēc tā apmaksas Līgumā noteiktajā kārtībā. Pasūtītājam ar šo Līgumu un bez papildus atlīdzības tiek nodotas Izpildītāja kā autora esošās un nākamās mantiskās tiesības attiecībā uz saskaņā ar Līgumu radītajiem autortiesību objektiem, tajā skaitā, bet ne tikai, tiesības tos publiskot, publicēt un reproducēt.
   21. Izpildītājs, parakstot šo Līgumu, neatsaucami bez jebkādas papildus samaksas bez termiņa ierobežojuma nodod Pasūtītājam visas tiesības brīvi izmantot saskaņā ar šo Līgumu radītos materiālā formā izpaustos autortiesību objektus, par kuriem Līguma noteiktajā kārtībā ir veikta samaksa, t.sk. tiesības tos izziņot, detalizēt, izmainīt, pārveidot, grozīt un papildināt, kā arī atsakās no tiesībām prasīt autortiesību objektu atsaukšanu. Minētās tiesības Pasūtītājs ir tiesīgs izmantot jebkurā valstī, kā arī nodot un/vai pārdot tās citām personām.
   22. Izpildītājs apņemas bez Pasūtītāja rakstiskas atļaujas nenodot trešajām personām, kā arī neizmantot trešo personu labā autortiesību objektus, kas saskaņā ar šo Līgumu atzīstami par Pasūtītāja īpašumu.
3. **AUTORUZRAUDZĪBAS POSMA NORISE**
   1. Izpildītājs veic Būvprojekta autoruzraudzību, kā arī nozīmē autoruzraudzības veicēju grupu un tās vadītāju būvdarbu laikā saskaņā ar šo Līgumu, 2014.gada 19.augusta Ministru kabineta noteikumiem Nr.500 “Vispārīgie būvnoteikumi” un citiem būvniecību regulējošajiem normatīvajiem aktiem. Izpildītājs ir atbildīgs par to, lai visā Līguma izpildes laikā tam būtu spēkā esošas licences un sertifikāti, ja tādi ir nepieciešami autoruzraudzības veikšanai saskaņā ar normatīvajiem aktiem.
   2. Izpildītājs nodrošinā Būvprojekta autentisku realizāciju dabā, nepieļaujot būvniecības dalībnieku patvaļīgas atkāpes no akceptētā Būvprojekta, kā arī saistošo normatīvo aktu un standartu pārkāpumus būvdarbu gaitā, Pasūtītāja interesēs un saskaņā ar šo Līgumu.
   3. Izpildītājs reģistrē autoruzraudzības žurnālu Rīgas pilsētas būvvaldē pirms būvatļaujas saņemšanas. Autoruzraudzības žurnāla lapas ir numurētas un paškopējošas. Autoruzraudzības žurnāls ir caurauklots un apzīmogots ar attiecīgās būvvaldes vai pašvaldības zīmogu.
   4. Izpildītājs apseko objektu atbilstoši autoruzraudzības plānam un apsekojuma rezultātus ieraksta autoruzraudzības žurnālā.
   5. Izpildītājam ir pienākums ierasties objektā autoruzraudzības veikšanai pēc Pasūtītāja pārstāvja uzaicinājuma ne vēlāk kā 24 (divdesmit četru) stundu laikā.
   6. Apmeklējumu skaits ir ne retāk kā 2 (divas) reizi nedēļā un katra apmeklējuma ilgums ir ne mazāks kā 3 (trīs) stundas.
   7. Pēc Pasūtītāja pieprasījuma Izpildītājs ierodas uz darbu pieņemšanu, kurus nepieciešams pieņemt projekta autoram. Pasūtītājs ne mazāk kā 24 (divdesmit četras) stundas iepriekš paziņo Izpildītājam par nepieciešamību ierasties objektā uz darbu pieņemšanu (paziņojums tiek veikts uz Līgumā norādīto Izpildītāja tālruni, papildus nosūtot attiecīgu paziņojumu uz Izpildītāja norādīto e-pasta adresi).
   8. Izpildītājs būvdarbu gaitā savlaicīgi pārbauda Objekta būvē lietoto konstrukciju, tehnoloģisko un citu iekārtu, būvizstrādājumu un materiālu atbilstību Būvprojektam un nepieļauj neatbilstošu konstrukciju, tehnoloģisko un citu iekārtu, būvizstrādājumu un materiālu iestrādāšanu būvē, ja to pielietošana nav paredzēta Būvprojektā.
   9. Izpildītājs nekavējoties rakstiski informē Pasūtītāju, ja tiek konstatētas patvaļīgas atkāpes no Būvprojekta vai ja netiek ievērotas Latvijas būvnormatīvu prasības.
   10. Izpildītājs visas atkāpes no Būvprojekta fiksē autoruzraudzības žurnālā. Attiecībā uz atkāpēm no Būvprojekta, kuras ir saskaņotas, Izpildītājs autoruzraudzības žurnālā izdara saskaņojuma atzīmi.
   11. Pabeidzot Objekta būvniecību, Izpildītājs autoruzraudzības žurnālā izdara atzīmi par izpildīto būvdarbu atbilstību Būvprojektam un saskaņotajām izmaiņām.
   12. Izpildītājs bez papildus atlīdzības veic izmaiņas vai precizējumus Būvprojektā, ja šādu izmaiņu nepieciešamība rodas sakarā ar kļūdu vai neatbilstību Būvprojektā, vai kādu citu Būvprojekta Izpildītāja vainu vai nolaidību. Šajā gadījumā Izpildītājs nodrošina atkārtotu Būvprojekta ekspertīzi, saskaņošanu valsts un pašvalības iestādēs, būvvaldē (ja nepieciešams) par saviem līdzekļiem un bez termiņa pagarinājuma.
   13. Izpildītājam ir pienākums piedalīties komisijas darbā, pieņemot Objektu ekspluatācijā.
   14. Izpildītājam ir pienākums piedalīties sapulcēs un tā protokolā minētie punkti un izpildes termiņi, kas attiecas uz autoruzraudzību, ir saistoši un obligāti izpildāmi.
4. **BŪVDARBU POSMA NORISE**
   1. Izpildītājs būvdarbu izpildes gaitā ir atbildīgs par:
      1. Darbu veikšanu un organizēšanu atbilstoši Līgumam, Dokumentācijai, vispārpieņemtajiem kvalitātes rādītājiem;
      2. nekvalitatīvu Darbu veikšanu;
      3. par pieņemto tehnisko risinājumu pareizību un to ekonomiskumu, kā arī būvdarbu apjomu pareizību;
      4. kļūdām Būvprojektā, kas atklājas būvdarbu laikā;
      5. darbību Būvlaukumā saskaņā ar Līgumā noteikto;
      6. Būvlaukumā esošajām Pasūtītāja iekārtām, aprīkojumu, mēbelēm un citu kustamās mantas saglabāšanu, kas tiek nodotas kopā ar Būvlaukumu vai kādu tā daļu, kā arī to nodošanu atpakaļ Pasūtītājam tādā pašā stāvoklī, kādā tika pieņemti;
      7. savā kompetencē ietilpstošo pārbaužu veikšanu;
      8. pārbaudē atklāto Defektu novēršanu;
      9. Būvlaukumā veicamo Darbu drošības tehnikas, vides, ugunsdrošības un citiem pasākumiem atbilstoši Latvijas Republikas spēkā esošo normatīvo aktu prasībām;
      10. savu un apakšuzņēmēju veikto Darbu, darbinieku un pieaicināto speciālistu kvalifikāciju, kā arī konkrētā darba veikšanai nepieciešamām apliecībām, licencēm, sertifikātiem, atļaujām, kā arī par viņu pieļautajām kļūdām;
      11. Savu, apakšuzņēmēju un Pasūtītāja Izpildītājam ar aktu nodoto iekārtu, aprīkojuma, mēbeļu un citas kustamās mantas, darba rīku un būvmateriālu saglabāšanu, nodrošināšanu (patstāvīgi uz sava rēķina);
      12. būvtāfeles nodrošināšanu, izskatu un saskaņojumu ar Pasūtītāju (patstāvīgi uz sava rēķina). Būvtāfeli, pēc būvatļaujas saņemšanas, izvieto Izpildītājs, tās saturs, forma saskaņā ar MK noteikumiem Nr. 529 “Ēku būvnoteikumi”, pirms izgatavošanas jāsaskaņo ar Pasūtītāju;
      13. reklāmu izvietošanu Objekta teritorijā, saskaņojot to ar Pasūtītāju;
      14. pirms būvdarbu uzsākšanas, Paziņojuma par būvdarbu veikšanu nosūtīšanu Valsts darba inspekcijai;
      15. visu nepieciešamo dokumentu atrašanos Objektā, kuru uzrādīšanu var prasīt personas, kuras ir tiesīgas kontrolēt Darbus;
      16. detaļrasējumu izstrādi, ja tādi nepieciešami, un saskaņošanu ar Pasūtītāja pārstāvi, Izpildītāju, Būvuzraugu ne vēlāk kā 8 (astoņas) dienas pirms attiecīgā darba uzsākšanas vai citā ar Pasūtītāju saskaņotā laikā.
      17. Izpildītājs būvsapulcēs saskaņo ar Pasūtītāju savas darbības objektā ar mērķi ar savu darbību nekavēt un netraucēt pārējo un/vai saistīto darbu izpildi.
      18. Izpildītājs no saviem līdzekļiem apmaksā visus Objektā esošo pieejamo ūdensapgādes un kanalizācijas, elektroapgādes, siltuma, telpu tīrīšanas un Pasūtītāja iekārtu, aprīkojuma, mēbeļu un citas kustamās mantas aizsardzības (mēbeļu, iekārtu un materiālu nosegšana utml.) un būvgružu izvešanas pakalpojumu apmaksu, kas nepieciešami Darbu atbilstošai organizēšanai un veikšanai saskaņā ar Līgumu.
      19. Darbu izpildes procesā nepieciešamās, Izpildītāja izstrādātās dokumentācijas sagatavošanu valsts valodā un iesniegšanu Pasūtītajam, saskaņā ar Tehnisko projektu un Latvijas būvnormatīviem.
      20. Darbu veikšanas gaitā visu Pasūtītāja pārstāvju, Būvuzrauga, Izpildītāja, pārbaudītāju izvirzīto nosacījumu, kas nav pretrunā ar šo Līgumu un Latvijas Republikas spēkā esošajiem normatīviem aktiem un standartiem, ievērošanu.
      21. Pasūtītājam nodarītajiem tiešiem zaudējumiem, kā arī par līgumsoda samaksu, ja Darbi netiek pabeigti Līgumā noteiktajā termiņā;
      22. Trešajām personām nodarītajiem zaudējumiem.
   2. Izpildītājs būvdarbu posmā nedrīkst veikt Būvprojekta izmaiņas bez saskaņojuma ar Būvuzraugu un Pasūtītāja pārstāvi.
   3. Izpildītājam jānodrošina būvdarbu žurnāla atrašanās Objektā, kurš attiecībā uz veiktajiem Darbiem katru dienu jāaizpilda.
   4. Izpildītājs nodrošina Darbiem atbilstošu tīrību Objektā un visā savas darbības zonā, kā arī veic visas nepieciešamās darbības, lai novērstu Objektam blakus esošo teritoriju un telpu piegružošanu ar putekļiem vai citiem materiāliem, kas radušies Darbu veikšanas rezultātā, atbilstoši Pasūtītāja noteiktajām prasībām vai pašvaldības normatīvajos aktos noteiktajām prasībām. Par šī punkta neievērošanu Pasūtītājs var piemērot līgumsodu Izpildītājam EUR 400 (četri simti euro) par katru konstatēto pārkāpumu, kuru Izpildītājs apmaksā ne vēlāk kā 5 darba dienu laikā no attiecīga rēķina saņemšanas.
   5. Izpildītājs nodrošina Objektu ar nepieciešamajām ierīcēm, visu būvgružu, kas radušies Darbu izpildes rezultātā, aizvākšanu vai pārpalikumu, kas radušies Darbu izpildes rezultātā, otrreizēju izlietošanu, pārstrādi, apstrādi un/vai uzglabāšanu un izvešanu uz speciāli ierīkotām vietām, videi nekaitīgā veidā, atbilstoši spēkā esošajai likumdošanai. Par šī punkta neievērošanu Pasūtītājs var piemērot līgumsodu Izpildītājam EUR 400 (četri simti euro), par katru konstatēto pārkāpumu, kuru Izpildītājs apmaksā ne vēlāk kā 5 (piecu) darba dienu laikā no attiecīga rēķina saņemšanas.
   6. Izpildītājs nodrošina atbildīgā būvdarbu vadītāja vai viņa vietnieka atrašanos Objektā Darbu izpildes laikā un izpildāmo Darbu kontroli no minēto personu puses.
   7. Izpildītājam ir pienākums saskaņot ar Pasūtītāja pārstāvi un Būvuzraugu Darbos izmantojamo materiālu, daudzumu, kvalitāti un citus parametrus, ja šādu materiālu, uzstādāmo iekārtu daudzums, kvalitāte nav atspoguļota Līguma dokumentācijā un par saviem līdzekļiem iebūvēt .
   8. Ikmēneša Darbu nodošanā un pēc Darbu pabeigšanas Izpildītājam jāiesniedz Pasūtītāja pārstāvim visu veikto Darbu izpilddokumentāciju: izpildshēma, segto darbu un nozīmīgo konstrukciju aktus, atbilstības sertifikātus un deklarācijas par pielietotajiem materiāliem u.c. atbilstoši Latvijas Republikas būvnormatīviem nepieciešamo dokumentāciju. Jākonsultē, jāinstruē Pasūtītājs par iekārtu, konstrukciju un materiālu ekspluatāciju atbilstoši Latvijas Republikas būvnormatīviem un rakstveidā jāiesniedz Objekta ekspluatācijas prasības.
   9. Izpildītājs uzņemas un nozīmē darba aizsardzības koordinatoru atbilstoši Ministru kabineta 25.02.2003. noteikumu Nr.92 “Darba aizsardzības prasības, veicot būvdarbus" prasībām.
   10. Izpildītājs pirms Darbu uzsākšanas iesniedz Pasūtītājam rīkojumu par atbildīgo personu nozīmēšanu būvdarbu vadīšanā, darbu aizsardzībā, ugunsdrošībā, vides aizsardzībā, Darbu veikšanā iesaistīto darbinieku sarakstu.
   11. Izpildītājs ir atbildīgs par Defektiem, kas atklāti Darbu un garantijas laikā.
   12. Izpildītājam ir jānodod Objekts ekspluatācijā atbilstoši būvnormatīvu noteikumiem.
   13. Pasūtītājs ir atbildīgs par:
       1. Izpildītāja darbības nodrošināšanai Pasūtītāja rīcībā esošo nepieciešamo dokumentu, informācijas un izmaiņu savlaicīgu nodošanu;
       2. Darbu pieņemšanas kārtībuas ievērošanu;
       3. pārbaužu un kontroles īstenošanu saskaņā ar normatīvo aktu un Līguma dokumentu prasībām;
       4. būvuzraudzības funkciju nodrošināšanu;
       5. Pasūtītāja pilnvaroto pārstāvju darba organizāciju;
       6. Līgumcenas samaksu Līgumā noteiktajā kārtībā un apmērā.
   14. Būvlaukuma nodošana, Būvlaukuma drošība un darba organizācija Būvlaukumā:
       1. Pasūtītājs ar abpusēji parakstītu aktu nodod Izpildītājam Būvlaukumu stāvoklī, kāds tas ir būvdarbu uzsākšanas dienā. Pasūtītājs nodod Izpildītājam Būvlaukumu un pēdējais to pieņem ar aktu 5 (piecu) darba dienu laikā pēc būvdarbu uzsākšanas termiņa, ja vien Līdzēji nav rakstiski vienojušās par citu Būvlaukuma nodošanas termiņu;
       2. Izpildītājam nav tiesību bez Pasūtītāja rakstiskas piekrišanas izmitināt darbiniekus vai citādi izmantot Būvlaukumu, būves vai tehniskos līdzekļus vajadzībām, kas nav saistītas ar Līguma izpildi. Izpildītājs patstāvīgi nodrošina būvmateriālu, iekārtu un darba rīku saglabāšanu, kā arī uzņemas bojā ejas un nejaušības risku;
       3. Visā Darbu izpildes laikā līdz Darbu gala akta parakstīšanai Izpildītājs nodrošina normatīvajos aktos paredzētos darba drošības un aizsardzības pasākumus Darbu zonā. Tas attiecas arī uz laiku, kad Darbi Objektā netiek veikti;
       4. Izpildītājam Būvlaukumā jānodrošina ugunsdrošības normatīvu prasību izpilde;
       5. Izpildītājam ir jāuzrauga, jāapsargā un attiecīgi jāuzglabā Būvlaukumā esošie būvizstrādājumi (materiāli un iekārtas), Būvlaukumā esošās Pasūtītāja iekārtas, aprīkojums, mēbeles un cita kustamā manta Līguma izpildes laikā;
       6. Izpildītājs ir atbildīgs par visu nepieciešamo pasākumu izpildi, lai novērstu Darbu kaitīgo ietekmi uz kaimiņu ēkām, kā arī Pasūtītāja telpām Objektā, kurās netiek veikti Darbi, to iedzīvotājiem un apmeklētājiem, kā arī satiksmes dalībniekiem. Veicot Darbus, kuros rodas trokšņi, putekļi un netīrumi, to izplatība pēc iespējas ir jāsamazina, izmantojot piemērotas aizsargierīces, aizsargvairogus, nosegmateriālus, un/vai veicot satiksmes ierobežošanu. Plānojot komunikāciju izbūvi, Izpildītājam ir jāsaskaņo ar attiecīgās ēkas lietotāju darbu veikšanas laiks;
       7. atļaujas (ja tādas ir nepieciešamas) iespējamai transporta satiksmei uz Būvlaukumu un no Būvlaukuma būvizstrādājumu aizvešanai Izpildītājs saņem attiecīgajās valsts un pašvaldību iestādēs;
       8. Izpildītājam jāveic sagatavošanas darbi un jāiekārto Būvlaukums saskaņā ar normatīvo aktu prasībām;
       9. par Būvlaukumā patērēto elektroenerģiju, ūdeni, kanalizāciju un siltumu Izpildītājs norēķinās atsevišķi, apmaksājot faktiski izlietoto elektroenerģijas, ūdens, kanalizācijas un siltuma daudzumu 20 (divdesmit) darba dienu laikā no attiecīga Pasūtītāja rēķina saņemšanas.
5. **PAZIŅOŠANAS PIENĀKUMS BŪVDARBU POSMĀ**
   1. Pasūtītājs var pieprasīt no Izpildītāja un Izpildītājam ir pienākums 7 (septiņu) darba dienu laikā no pieprasījuma saņemšanas dienas sniegt savu atzinumu par to, kā un cik lielā mērā iespējamās izmaiņas Līgumā vai Dokumentācijā, vai kādi citi konstatētie apstākļi var ietekmēt būvdarbu izpildes termiņus (Grafiku).
   2. Ja šī Līguma darbības laikā Izpildītājam ir kļuvuši zināmi apstākļi, kas var ietekmēt būvdarbu izpildes termiņus, Izpildītājam par to ne vēlāk kā nākamajā sapulcē pēc tam, kad minētie apstākļi kļuvuši zināmi, rakstveidā jāziņo Pasūtītājam.
   3. Izpildītājam nekavējoties jāziņo Pasūtītājam par tādu pasākumu veikšanu Būvlaukumā, kas varētu apdraudēt Pasūtītāja vai trešo personu īpašumu, cilvēku veselību, dzīvību, un veikt visus nepieciešamos pasākumus, lai to novērstu.
   4. Izpildītājam 3 (trīs) darba dienu laikā, bet ne vēlāk kā nākamajā sapulcē, jābrīdina Pasūtītājs par iespējamiem apstākļiem, kas var negatīvi ietekmēt būvdarbu kvalitāti vai aizkavēt būvdarbu izpildi.
   5. Izpildītājam 5 (piecu) darba dienu laikā pēc attiecīga pieprasījuma saņemšanas rakstveidā jāsniedz Pasūtītājam informāciju par Darbu gaitu, to izpildi un plānošanu.
   6. Visi ziņojumi vai rīkojumi būvdarbu laikā jānoformē rakstveidā un par tā saņemšanu jāsaņem otra Līdzēja rakstveida apstiprinājums. Ziņojumi un rīkojumi, kuri ir pretrunā ar Līgumu, Dokumentāciju vai normatīvajiem aktiem, Līdzējiem nav saistoši.
   7. Par rakstveida ziņojumu uzskatāmi:
      1. ziņojumi un rīkojumi, kas fiksēti sapulču protokolos, autoruzraudzības vai būvdarbu žurnālā;
      2. rasējumi, detalizētie rasējumi vai kādi citi tehniski izpildīti dokumenti, kuros fiksēti Būvprojekta precizējumi un kurus Pasūtītājs iesniedz Izpildītājam vai otrādi.
6. **MATERIĀLI, BŪVIZSTRĀDĀJUMI**
   1. Izpildītājam par saviem līdzekļiem jānodrošina viss nepieciešamais Līguma 1.6.3.punktā noteikto Darbu veikšanai (būvizstrādājumi, tai skaitā materiāli, tehniskie līdzekļi, pagaidu būves u.tml.).
   2. Izpildītājam būvdarbi jāizpilda ar Latvijā sertificētiem, deklarētiem un kvalitatīviem materiāliem (vai citiem tādiem būvizstrādājumiem, materiāliem, kuru pielietošanu Darbu izpildes procesā pieļauj Latvijas Republikas normatīvie akti) un saskaņā ar Dokumentāciju.
   3. Izpildītājam 10 (desmit) darba dienas pirms būvizstrādājuma iestrādes konstruktīvajos elementos ir jāuzrāda Būvuzraugam un/vai Pasūtītāja pārstāvim šo būvizstrādājumu atbilstības deklarācijas, tehniskās pases un sertifikātus.
   4. Pēc būvdarbu pabeigšanas Izpildītājam ir pienākums bez maksas izmantot vai/un aizgādāt liekās pildvielas, būvizstrādājumus, kuri uzkrājušies, savākti vai iegūti būvdarbu izpildes gaitā.
7. **LĪGUMA IZMAIŅAS BŪVDARBU POSMĀ**
   1. Līgumā, Līdzējiem rakstiski vienojoties, var tikt veikti nebūtiski grozījumi.
   2. Papildus Līguma 10.1.punktā minētajam, Līgumā var tik veikti grozījumi, pamatojoties uz Publisko iepirkumu likuma 61.pantu, ievērojot šādus nosacījumus:
      1. darbu apjoma izmaiņas, kas tiek veiktas autoruzraudzības kārtībā saskaņā ar 10.08.2014. Ministru kabineta noteikumiem Nr.500 “Vispārīgie būvnoteikumi”. Autoruzraudzības kārtībā Būvprojektā veiktās izmaiņas nedrīkst sasniegt 15% (piecpadsmit procenti) no Līgumcenas. Šādā gadījumā:
         1. jebkuras izmaiņas Būvprojektā, ja tās ir ar ietekmi uz Darbu apjomiem vai Līgumcenu, ir spēkā tikai pēc tam, kad Pasūtītājs piedāvātās izmaiņas ir akceptējis, parakstot vienošanos par Darba apjoma izmaiņām un/vai Līgumcenas izmaiņām. Līdz brīdim, kamēr Pasūtītājs ir devis savu akceptu izmaiņām, Izpildītājs turpina darbus saskaņā ar spēkā esošo Būvprojektu;
         2. Izpildītājs, sagatavojot cenu piedāvājumu attiecībā uz izmaiņām Būvprojekta tāmē, piedāvājuma pozīcijas izceno saskaņā ar sākotnējā Būvprojekta tāmē iekļautajām materiālu un darba vienību cenām;
         3. Ja Izpildītājs pēc Pasūtītāja pieprasījuma Līgumā noteiktajā kārtībā veic izmaiņas Būvprojektā, kas samazina Līgumcenu, Izpildītāja pienākums ir 5 (piecu) darba dienu laikā no Pasūtītāja rakstveida pieprasījuma saņemšanas parakstīt vienošanos par Darba apjoma izmaiņām un Līgumcenas samazinājumu;
      2. darbu izpildes termiņa izmaiņas:
         1. Līdzējiem vienojoties, var tikt veiktas izmaiņas Grafikā noteiktajos atsevišķu Darbu posmu izpildes starptermiņos, nepagarinot kopējo Darbu izpildes termiņu;
         2. kopējais Darbu izpildes termiņš var tikt pagarināts tikai Līgumā noteiktajos gadījumos;
         3. ja saskaņā ar Līguma 10.2.1.punktā noteikto kārtību tiek veiktas izmaiņas Būvprojektā, bet šādu izmaiņu realizēšana nav iespējama līdz Darbu izpildes termiņa beigām, ievērojot materiālu tehniskās īpašības, būvdarbu veikšanas metodi (tehnoloģisko paņēmienu), Izpildītājs iesniedz Pasūtītājam motivētu pamatojumu, norādot attiecīgo izmaiņu realizēšanai nepieciešamo termiņu, kā arī ietekmi uz kopējo Darbu izpildes termiņu. Ja Pasūtītājs, nepieciešamības gadījumā, pēc saviem ieskatiem, saņemot Būvuzrauga atzinumus, atzīst Izpildītājs pamatojumu par pamatotu un/vai attaisnojošu, Līdzēji paraksta vienošanos par kopējā Darbu izpildes termiņa pagarinājumu;
      3. Darbu tāmē un Būvprojektā iekļauto materiālu nomaiņa uz ekvivalentu materiālu:
         1. Izpildītājs tikai ar rakstisku iepriekšēju Pasūtītāja piekrišanu ir tiesīgs aizvietot Dokumentācijā norādītos materiālus, izstrādājumus un iekārtas uz ekvivalentiem materiāliem, izstrādājumiem un iekārtām t.i., to tehniskie un kvalitātes rādītāji funkcionāli ir tādi paši vai labāki kā Dokumentācijā norādītajiem materiāliem.Piedāvāto materiālu cena nedrīkst pārsniegt sākotnējā piedāvājumā norādīto.Materiālus var nomainī arī gadījumos, ja tie vairs netiek ražoti, vai pēc Līguma noslēgšanas ražotājs materiāliem, izstrādājumiem un iekārtām ir radis inovatīvus risinājumus, par kuriem Līdzējiem objektīvu apsvērumu dēļ nebija zināms Līguma noslēgšanas brīdī vai arī to piedāvāšana nebija iespējama iepirkuma norises laikā, un Izpildītājs to ir gatavs piegādāt par ne lielāku cenu, kā tā piedāvājumā norādīto. Pasūtītājam nav jāpamato savs atteikums sniegt Izpildītājam šajā punktā minēto piekrišanu;
         2. Dokumentācijā norādīto materiālu, izstrādājumu un iekārtu aizvietošanu ir tiesības ierosināt gan Pasūtītājam gan Izpildītājam, iesniedzot attiecīgu paziņojumu;
         3. kopā ar 10.2.3.2.punktā minēto paziņojumu attiecīgais Līdzējs iesniedz aizvietojamo materiālu, izstrādājumu un iekārtu salīdzināšanas tabulu, kurā salīdzināti to tehniskie un kvalitātes rādītāji, kā arī dokumenti, kas apliecina norādītās informācijas atbilstību (atbilstības sertifikāti, ražotāja tehnisko parametru/raksturlielumu specifikācija un tml.). Tabulā norādīto datu pareizības atbilstību apliecina Izpildītājs un Būvuzraugs;
         4. ja Pasūtītājs ir piekritis Iesniedzēja ierosinājumam aizvietot Dokumentācijā norādītos materiālus, izstrādājumus un iekārtas uz ekvivalentiem materiāliem, izstrādājumiem un iekārtām, Līdzēji paraksta vienošanos par Dokumentācijā norādīto materiālu, izstrādājumu un iekārtu aizvietošanu uz ekvivalentiem materiāliem, izstrādājumiem un iekārtām, pievienojot attiecīgā Līdzēja paziņojumu un aizvietojamo materiālu, izstrādājumu un iekārtu salīdzināšanas tabulu.
         5. Izpildītāja pienākums ir 5 (piecu) darba dienu laikā no Pasūtītāja rakstveida pieprasījuma saņemšanas parakstīt vienošanos par Darbu tāmē norādīto materiālu, izstrādājumu un iekārtu aizvietošanu uz ekvivalentiem materiāliem, izstrādājumiem un iekārtām;
         6. kopējā aizvietojamo materiālu, izstrādājumu un iekārtu summa bez PVN nevar sasniegt 15% (piecpadsmit procenti) no Līgumcenas. Šajā punktā norādītais ierobežojums neattiecas uz gadījumiem, kad Dokumentācijā norādītos aizvietojamos materiālus, izstrādājumus un iekārtas attiecīgais ražotājs vairs neražo. Šādā gadījumā Izpildītājs iesniedz Pasūtītājam attiecīgā ražotāja vai ražotāja pilnvarotā pārstāvja apliecinājumu par konkrēta produkta ražošanas pārtraukšanu (iesniedzot pilnvarojumu apliecinošu dokumentu).
   3. Palielināts Darbu apjoms, kas radies, Izpildītājam veicot precizējumus Būvprojektā, nav uzskatāms par izmaiņām un tādējādi nedod tiesības Izpildītājam uz Līgumcenas palielinājumu. Palielināts Darbu apjoms, kas radies, Izpildītājam izmainot Darbu veikšanas metodi (tehnoloģisko paņēmienu), nav uzskatāms par izmaiņām, un Pasūtītājam tas nav jāatlīdzina.
   4. Būvprojekta detalizācija (darba rasējumi), kuru pieprasījis Izpildītājs, Būvuzraugs un/vai Pasūtītājs, nav uzskatāmi par Būvprojekta izmaiņām un nevar būt par pamatu Līguma izmaiņām.
   5. Kopējais Līgumcenas palielinājums, kas var tikt veikts saskaņā ar Līguma 10.2.1., un/vai 10.2.3.punktiem, nekādā gadījumā nedrīkst sasniegt 15% (piecpadsmit procentiem) no sākotnējās Līgumcenas.
   6. Pasūtītājs Līguma izpildes laikā ir tiesīgs izslēgt Iepirkuma nolikuma 1.8.7.punktā noteiktos darbus, ja minētie Darbi netika izslēgti Iepirkuma ietvaros, bet to izslēgšana Līguma izpildes laikā ir ekonomiski pamatota. Šajā gadījumā izslēdzamo darbu secība atbilst Iepirkuma nolikuma 1.8.7.punktā noteiktajai secībai.
8. **BŪVDARBU POSMA PĀRBAUDES, MĒRĪJUMI UN BŪVDARBU NODOŠANA**
   1. Pasūtītājs ir tiesīgs pārbaudīt Darbu izpildi, Darbu apjoma izpildi, kvalitāti un iesniegto norēķinu dokumentu atbilstību faktiski izpildīto Darbu apjomam un Būvprojekta tāmei. Šāda pārbaude nemazina Līgumā paredzēto Izpildītāja atbildību un nav uzskatāma par Darbu vai kādas to daļas pieņemšanu no Pasūtītāja puses. Ja Darbi pārbaudes laikā netiek apturēti, tad līdz ar to arī to izpildes termiņš sakarā ar veicamo pārbaudi nav pagarināms. Šādas pārbaudes veicamas tādā veidā, lai būtiski netraucētu Izpildītājam, tā apakšuzņēmējiem savlaicīgu Darbu izpildi.
   2. Izpildītājs nodrošina savu pārstāvju piedalīšanos pārbaudē, kā arī nodrošina pārbaudes veicējam iespēju netraucēti veikt visas ar pārbaudi saistītās darbības, tajā skaitā nodrošina iespēju izmantot Izpildītāja vai viņa apakšuzņēmēju instrumentus, pārbaudes ierīces, kas pieejamas Būvlaukumā, kā arī saņemt nepieciešamo palīdzību no Izpildītāja puses, ciktāl tas neapdraud Izpildītājam, tā apakšuzņēmējiem savlaicīgu Darbu izpildi.
   3. Pārbaudes mērķis ir noskaidrot, kādā mērā Darbi vai to daļa atbilst Līguma dokumentu un normatīvo aktu prasībām, ievērojot Līgumā noteiktās Pušu tiesības un pienākumus. Defekti, kuri ir konstatēti pārbaudes laikā, tiek fiksēti pārbaudes aktā, kuru sastāda un paraksta Līdzēji.
   4. Pasūtītājs pārbaudes rezultātus akta veidā, norādot konstatētos Defektus, paziņo Izpildītājam 5 (piecu) darba dienu laikā pēc pārbaudes akta parakstīšanas. Savus iebildumus par pārbaudes rezultātiem Izpildītājs paziņo ne vēlāk kā 5 (piecas) darba dienas pēc pārbaudes rezultātu saņemšanas. Ja minētajā termiņā Izpildītājs nav sniedzis iebildumus Pasūtītājam, uzskatāms, ka Izpildītais ir piekritis pārbaudes rezultātiem.
   5. Līdzēji piekrīt, ka Būvuzraugs novērtē veikto Darbu apjomu, veicot nepieciešamos mērījumus.
   6. Ja kāds no Līdzējiem bez attaisnojoša iemesla nepiedalās šādu mērījumu veikšanā, Būvuzrauga veiktie mērījumi paliek spēkā.
   7. Pārbaudes aktā Pasūtītājs fiksē sekojošo: Darbi vai to daļa, kas tiek pārbaudīta, Defekti, kurus konstatēti.. Ja Līdzēji secina, ka veiktie Darbi atbilst normatīvajiem aktiem un Līguma prasībām, bet atklāti daži nebūtiski Defekti, tad tos atzīmē pārbaudes aktā, norādot to novēršanas termiņu un kārtību.
   8. Pārbaudes saskaņā ar Līgumu no Pasūtītāja puses bez īpaša pilnvarojuma var pieprasīt un veikt Pasūtītāja nozīmētais Būvuzraugs.
   9. Pasūtītājs pēc savas iniciatīvas pārbaudes veikšanai var pieaicināt neatkarīgu sertificētu speciālistu. Izpildītājs pēc savas iniciatīvas līdzdalībai pārbaudē var pieaicināt neatkarīgu sertificētu speciālistu.
   10. Pārbaudes ierosinātājam ir pienākums savlaicīgi, paziņojot vismaz 3 (trīs) darba dienas iepriekš, uzaicināt Līdzēju pārstāvjus piedalīties pārbaudē.
   11. Darbu veikšanas laikā konstatēto Defektu novēršanā tiek lietoti šādi noteikumi:
       1. Izpildītājam ir pienākums novērst visus pārbaudes aktā konstatētos Defektus. Par Darbu laikā konstatēto Defektu novēršanas termiņu Līdzēji vienojas katrā atsevišķā gadījumā, bet ja Pueses nespēj vienoties - 5 (piecu) darba dienas no Pasūtītāja paziņojuma saņemšanas brīža. Garantijas laikā konstatētie Defekti novēršami Līguma 16.nodaļā noteiktajos termiņos;
       2. Izpildītāja dēļ radušos Defektu novēršanu veic Izpildītājs par saviem līdzekļiem Līgumā noteiktā Darbu izpildes termiņa ietvaros;
       3. ja Izpildītājs uzskata, ka Defekta rašanās Darbos nav viņa vaina, viņš par to nekavējoties rakstveidā ziņo Pasūtītājam, sniedzot arī šāda apgalvojuma motivētu pamatojumu;
       4. strīda gadījumā tiek pieaicināta sertificētu ekspertu komisija trīs cilvēku sastāvā, kur vienu ekspertu pieaicina Pasūtītājs, vienu Izpildītājs, bet trešo – abi pieaicinātie eksperti. Gadījumā, ja ekspertu komisija nav izveidota 10 (desmit) darba dienu laikā no attiecīgā pārbaudes akta sastādīšanas dienas, Līdzēji piekrīt, ka lēmumu par ekspertu komisijas sastāvu pieņem Pasūtītājs. Ekspertīzes izmaksas sedz tas Līdzējs, kuram ekspertīzes lēmums ir nelabvēlīgs;
       5. Pasūtītājam ir pienākums netraucēt Izpildītājam Defektu novēršanas darbu veikšanā, kā arī nodrošināt pieeju to pārbaudei. Izpildītājam savukārt ir pienākums Defektu novēršanu veikt Pasūtītājam visizdevīgākajā veidā un kārtībā.
   12. Pēc katra nozīmīgā konstrukcijas elementa vai segto Darbu pabeigšanas Izpildītājs veic to uzrādīšanu un nodošanu Pasūtītāja pārstāvjiem un Būvuzraugam, paziņojot par to vismaz 72 (septiņdesmit divas) stundas iepriekš Pasūtītāja pārstāvjiem un Būvuzraugam.
   13. Gadījumā, ja Pasūtītāja pārstāvji un/vai Būvuzraugs ir konstatējuši nozīmīga konstrukcijas elementa vai segto Darbu Defektus, kā arī, ja Izpildītājs nav pieaicinājis Pasūtītāju un Būvuzraugu šādu darbu pārbaudē, visus izdevumus sakarā ar Defektu novēršanu un konstrukciju vai segto Darbu atklāšanu un uzrādīšanu Pasūtītājam sedz Izpildītājs.
   14. Pēc Pasūtītāja pieprasījuma Izpildītājs vismaz 10 (desmit) darba dienas pirms materiālu, izstrādājumu un iekārtu pielietošanas vai iestrādes Objektā Darbu izpildei uzrāda to paraugus Pasūtītāja pārstāvim.
   15. Darbu pieņemšanas laikā konstatēto Defektu novēršana neatbrīvo Izpildītāju no atbildības par Grafika neievērošanu.
   16. Ja par Defektiem atbildīgs Izpildītājs, izdevumi par Defektu novēršanu jāapmaksā Izpildītājam un tas nedod tiesības uz Līgumā paredzētā termiņa pagarinājumu.
   17. Ja Pasūtītājs cieš zaudējumus sakarā ar Defektu novēršanu, Izpildītājam ir pienākums atlīdzināt tiešos zaudējumus, kas radušies Izpildītāja rīcības dēļ cēloņsakarībā ar Defektiem.
   18. Ja Līguma izpildes laikā Izpildītājs, savstarpēji rakstiski vienojoties, nodod Pasūtītājam turējumā kādas telpas Objektā vai kādu citu Darbu daļu, tas tomēr netiek uzskatīts par galīgo Darbu pieņemšanu.
9. **APAKŠUZŅĒMĒJU UN PERSONĀLA NOMAIŅA**
   1. Apakšuzņēmēju un Līguma izpildē piesaistītā personāla nomaiņa Līguma izpildes laikā tiek organizēta atbilstoši Publisko iepirkumu likumā noteiktajai kārtībai.
   2. Izpildītājs nav tiesīgs bez saskaņošanas ar Pasūtītāju veikt personāla un apakšuzņēmēju nomaiņu, kā arī papildus personāla un apakšuzņēmēju iesaistīšanu Līguma izpildē.
   3. Izpildītājs ir tiesīgs nomainīt personālu, kuru tas ir iesaistījis līguma izpildē un par kuru ir sniedzis informāciju Pasūtītājam Iepirkumā iesniegtajā piedāvājumā un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām Iepirkumā izraudzītais pretendents balstījies, lai apliecinātu savas kvalifikācijas atbilstību noteiktajām prasībām, drīkst nomainīt tikai ar Pasūtītāja rakstveida piekrišanu, ievērojot Līguma 12.4.punktu.
   4. Pasūtītājs nepiekrīt Līguma 12.3.punktā minētā personāla vai apakšuzņēmēju nomaiņai, ja pastāv kāds no šādiem nosacījumiem:
      1. Izpildītāja piedāvātais personāls vai apakšuzņēmējs neatbilst paziņojumā par līgumu vai Iepirkuma nolikumā noteiktajām prasībām, kas attiecas uz personālu vai apakšuzņēmējiem;
      2. tiek nomainīts apakšuzņēmējs uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma Nolikumā noteiktajām prasībām, un piedāvātajam apakšuzņēmējam nav vismaz tāda pati kvalifikācija uz kādu Izpildītājs ir atsaucies, apliecinot savu atbilstību Iepirkumā noteiktajām prasībām;
      3. Izpildītāja piedāvātais apakšuzņēmējs atbilst Publisko iepirkumu likuma 42.panta pirmajā daļā minētajiem izslēgšanas nosacījumiem. Pārbaudot apakšuzņēmēja atbilstību, pasūtītājs piemēro Publisko iepirkumu likuma 42.pantu un 43. pantu.
   5. Lai pārbaudītu, vai uz Izpildītāja piedāvāto personālu vai apakšuzņēmēju neattiecas kāds no Līguma 12.4.punktā minētajiem nosacījumiem, Izpildītājam 10 (desmit) darbdienu laikā no pieprasījuma saņemšanas jāiesniedz Pasūtītāja pieprasītie dokumenti.
   6. Pasūtītājs pieņem un rakstveidā paziņo Izpildītājam lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai.
   7. Jebkurā gadījumā Izpildītājam ir jāinformē Pasūtītājs par apakšuzņēmējiem, kurus tas piesaista Līguma izpildē, norādot šādu informāciju:
      1. par darbiem, kuras plānots nodot attiecīgajam apakšuzņēmējam;
      2. piesaistītā apakšuzņēmēja veicamo darbu procentuālo īpatsvaru pret visu Līgumā noteikto Darbu vērtību;
      3. piesaistītajam apakšuzņēmējam nododamo darbu vērtība naudas izteiksmē, bez PVN.
   8. Pasūtītājs ir tiesīgs, nosūtot motivētu rakstisku paziņojumu, pieprasīt Izpildītāja ieceltā būvdarbu vadītāja nomaiņu, ja būvdarbu vadītājs Darbu veikšanas laikā neattaisnoti neatrodas Objektā, ja pārkāpj normatīvos aktus, nenodrošina Darbu veikšanu saskaņā ar šo Līgumu (ieskaitot Līguma pielikumus), Izpildītājs nekavējoties, bet jebkurā gadījumā 5 (piecu) darba dienu laikā, pēc šāda paziņojuma saņemšanas ieceļ citu būvdarbu vadītāju, kurš atbilst Iepirkumā noteiktajām prasībām. Objektīvu apstākļu dēļ noteiktais termiņš var tikt pagarināts.
   9. Izpildītājs drīkst veikt Publisko iepirkumu likuma 63.panta otrajā daļā minēto apakšuzņēmēju nomaiņu, uz ko neattiecas Līguma 12.2.punkta noteikumi, kā arī minētajiem kritērijiem atbilstošu apakšuzņēmēju vēlāku iesaistīšanu līguma izpildē, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai līguma izpildē.
   10. Izpildītājs ne vēlāk kā uzsākot Līguma izpildi iesniedz Pasūtītājam būvdarbos vai pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.
10. **OBJEKTA NODOŠANA EKSPLUATĀCIJĀ UN GALA AKTA PARAKSTĪŠANA**
    1. Izpildītāja pienākums ne vēlāk kā 10 (desmit) darba dienas iepriekš rakstiski informēt Pasūtītāju par visu Darbu izpildes datumu, kas nozīmē, ka visi Līgumā noteiktie Darbi (izņemot Objekta nodošanu ekspluatācijā) ir pabeigti un Pasūtītājs var uzsākt Līgumā noteikto Darbu pieņemšanu un Defekta akta sagatavošanu.
    2. Pēc Izpildītāja Darbu izpildes datuma Pasūtītājs veic Objekta apsekošanu un Defektu akta sagatavošanu un rakstiski iesniedz to Izpildītājam 10 (desmit) darba dienu laikā. Izpildītāja pienākums piedalīties Objekta apsekošanā un Defektu akta sagatavošanā kopā ar Pasūtītāju. Konstatētie Defekti tiek fiksēti Defektu aktā, kurā norāda konstatēta Defekta būtību un novēršanas termiņu.
    3. Darbu nodošana ietver sevī visu Objekta funkcionālo sistēmu un inženiersistēmu pārbaudi darba režīmā, Objekta konstruktīvo un apdares elementu kvalitātes apskati, apkopotas un sagatavotas pilnā sastāvā izpilddokumentācijas pārbaudi un ekspluatācijai nepieciešamo dokumentu pārbaudi.
    4. Pēc parakstīta Defekta akta saņemšanas Izpildītājam ir jānovērš visi Defektu aktā norādītie Defekti 10 (desmit) darba dienu laikā. Gadījumā, ja kādu no Defektiem nav iespējams novērst šajā punktā noteiktajā termiņā, tad Līdzēji var vienoties par Defekta novēršanas termiņu, kas nevar pārsniegt 20 (divdesmit) darba dienas no Defektu akta parakstīšanas dienas.
    5. Pēc Defektu novēršanas, Izpildītājs organizē atkārtotu Darbu apsekošanu un pieņemšanu. Pēc atkārtotas Darbu apsekošanas Līdzēji pieņem Darbus Līgumā noteiktajā kārtībā. Tikai pēc šajā punktā minēto Darbu pieņemšanas Akta parakstīšanas Pasūtītājs paraksta apliecinājumu par Objekta gatavību ekspluatācijai.
    6. Pirms Objekta nodošanas ekspluatācijā saskaņā ar 02.09.2014. Ministru kabineta noteikumiem Nr.529 “Ēku būvnoteikumi” procedūras uzsākšanas Izpildītājam ir jāiesniedz Pasūtītājam visi vajadzīgie un derīgie dokumenti, kas apliecina veikto Darbu apjomu, kvalitāti un Objekta ekspluatācijai un apkalpošanai nepieciešamie dokumenti. Minēto dokumentu neiesniegšana vai nepilna iesniegšana ir pamats Pasūtītājam atteikties pieņemt izpildītos būvdarbus.
    7. Darbu akta parakstīšana neatbrīvo Izpildītāju no atbildības par Defektiem un to novēršanu, kas nav konstatēti Darbu pieņemšanas laikā, un Izpildītājs nav tiesīgs celt iebildumus pret Pasūtītāja pretenzijām par vēlāk atklātiem Defektiem.
    8. Izpildītāja pienākums līdz Darbu pabeigšanas datumam iesniegt Pasūtītājam būvvaldē saskaņoto Būvprojekta izmaiņas sējumu, gadījumā, ja būvniecības laikā tika veiktas izmaiņas, kas ir jāsaskaņo ar būvvaldi.
    9. Izpildītāja pienākums līdz Defektu aktā norādīto Defektu novēršanas brīdim sagatavot paveikto Darbu izpilddokumentāciju un saņemt visus atzinumus, kas nepieciešami objekta nodošanai ekspluatācijā saskaņā ar 02.09.2014. Ministru kabineta noteikumiem Nr.529 „Ēku būvnoteikumi”.
    10. Izpildītāja pienākums pirms Objekta nodošanas Būvniecības valsts kontroles birojam (BVKB) iesniegt Pasūtītājam Objekta kadastrālās uzmerīšanas lietu.
    11. Gala aktu Līdzējiem ir pienākums parakstīt 30 (trīsdesmit) dienu laikā pēc visu Līgumā noteikto Darbu pabeigšanas.
    12. Pasūtītājam ir tiesības atteikt pieņemt Darbus pilnā sastāvā, ja tiek konstatēti Defekti, t.sk.:
        1. Objekta funkcionālās sistēmas neuzrāda Būvprojekta dokumentācijā paredzētās ekspluatācijas īpašības;
        2. nav izlaboti un pilnībā novērsti Defekti, kuri ir konstatēti Darbu izpildes laikā;
        3. Objektā izbūvē konstatētas tādas neatbilstības Dokumentācijai, kuras Darbu izpildes laikā nav noformētas kā Būvprojekta izmaiņas;
        4. nav saņemti saskaņojošo iestāžu atzinumi par Objekta gatavību ekspluatācijai, kuri ir jāsaņem līdz Būvniecības valsts kontroles biroja komisijas uzaicināšanai, kā arī līdz Būvniecības valsts kontroles birojs nav parakstījis aktu par objekta pieņemšanu ekspluatācijā.
11. **Apdrošināšana un nodrošinājumi**
    1. Pēc Līguma abpusējas parakstīšanas un attiecīgo Darba posmu uzsākšanas 5 (piecu) darba dienu laikā Izpildītājs iesniedz Pasūtītājam profesionālās atbildības apdrošināšanas polises apliecinātu kopiju. **Apdrošināšana jāveic saskaņā ar normatīvajiem aktiem un šādiem nosacījumiem:**
       1. viens nedalīts atlīdzības limits: Līguma summas apmērā;
       2. riska segums: profesionālā civiltiesiskās atbildības apdrošināšana par trešajām personām, apkārtējai videi, Līgumā iesaistītajām pusēm, t.sk. Pasūtītajam, nodarītajiem zaudējumiem kļūdainas vai neprofesionālas darbības rezultātā;
       3. termiņi: apdrošināšanas laiks – Būvprojekta izstrādes un būvprojekta realizācijas (būvniecības) laiks;
       4. pagarinātais zaudējumu pieteikšanas periods – 2 (divi) gadi pēc apdrošināšanas polisē norādītā apdrošināšanas perioda beigām attiecībā uz Līguma 1.6.1.punktā minēto Darbu izpildē iesaistīto personālu.
    2. **Pirmā pieprasījuma līguma saistību izpildes garantija (līguma nodrošinājums)**:
       1. Izpildītājs 20 (divdesmit) darba dienu laikā no Līguma abpusējas parakstīšanas dienas iesniedz Pasūtītājam neatsaucamu pirmā pieprasījuma Līguma saistību izpildes garantiju 10% (desmit procentu) apmērā no Līgumcenas saskaņā ar Iepirkuma nolikumu. Līguma nodrošinājums ir attiecināms uz visu Darbu izpildes periodu;
       2. gadījumā, ja Izpildītājs nepilda Līguma vai kādas Darbu daļas un/vai Defektu novēršanas termiņu vai nepilda pilnībā vai daļēji citas ar Līgumu uzņemtās saistības, neatlīdzina Pasūtītājam radušos tiešos zaudējumus vai neveic kādus citus Pasūtītājam piekrītošus maksājumus vai Līgums tiek izbeigts Izpildītāja vainas dēļ, Pasūtītājam ir tiesības izmantot pilnībā vai daļēji no Izpildītāja saņemto Līguma saistību izpildes garantiju, izvērtējot pieļautā pārkāpuma būtiskumu;
       3. Līguma saistību izpildes garantija ir spēkā līdz Līguma saistību izpildei un tiek atgriezts Izpildītājam 5 (piecu) darba dienu laikā pēc Gala akta parakstīšanas par Līgumā noteikto Darbu izpildi.
       4. Izpildītājam ir pienākums savlaicīgi, bet ne vēlāk kā 10 (desmit) darba dienas pirms Līguma saistību izpildes garantijas termiņa beigām, iesniegt Pasūtītājam tās pagarinājumu. Savukārt, gadījumā, ja Izpildītājs noteiktajā termiņā nav iesniedzis Pasūtītājam Līguma saistību izpildes garantijas pagarinājumu, Pasūtītājam ir tiesības izmantot spēkā esošo Līguma saistību izpildes garantiju, kā arī neveikt Līgumā noteiktos maksājumus līdz attiecīgā pagarinājuma iesniegšanai.
    3. **Būvniecības visu risku apdrošināšana:**
       1. Līdz 1.6.3.punktā minēto Darbu izpildes uzsākšanas dienai Izpildītājs noslēdz un iesniedz Pasūtītājam būvniecības visu risku apdrošināšanas līgumu (polisi) par periodu no paredzētās Būvlaukuma nodošanas Izpildītājam dienas līdz Gala akta par Objekta pieņemšanu ekspluatācijā parakstīšanas dienai. Apdrošināšanas līgumā ietver visu veicamo būvdarbu, tajā skaitā Izpildītāja piesaistīto apakšuzņēmēju veicamo būvdarbu, apdrošināšanu, tajā skaitā bet ne tikai: uguns risks, eksplozija, zibens spēriens, pilotējamo lidaparātu vai to daļu uzkrišana īpašumam, ugunsgrēka dzēšanas laikā radītie bojājumi, dabas stihijas – plūdi, vētras, krusa, sniegs u.c., applūde bojātu cauruļvadu rezultātā, īpašuma ļaunprātīga bojāšana, zādzība, laupīšana, būvniecības procesā izmantotās tehnikas avārijas, konstrukciju sagrūšana u.c. Apdrošināšanas līguma minimālais apdrošināšanas atlīdzības limits ir 100% no Līgumcenas, pašrisks nedrīkst pārsniegt EUR 1000 (viens tūkstotis *euro*). Jāparedz, ka, iestājoties apdrošināšanas gadījumam, pirmtiesības uz apdrošināšanas atlīdzību ir Pasūtītājam.

Pirms apdrošināšanas līguma noslēgšanas, Izpildītājam jāsaskaņo ar Pasūtītāju apdrošināšanas noteikumi.

* 1. **Pirmā pieprasījuma garantijas laika saistību izpildes garantija:**
     1. Izpildītājam ir pienākums iesniegt Pasūtītājam neatsaucamu pirmā pieprasījuma Garantijas laika saistību izpildes garantiju 5% (pieci procenti) apmērā no Līgumcenas ne vēlāk kā 10 (desmit) darba dienu laikā, skaitot no Gala akta parakstīšanas dienas vai no 16.8.punktā minētā apstākļa iestāšanās dienas, saskaņā ar Iepirkuma nolikumu.
     2. Pasūtītājam ir tiesības izmantot Garantijas laika saistību izpildes garantiju, ja Izpildītājs neievēro Līguma noteikumus vai nenovērš Defektu Līgumā noteiktajā kārtībā.
     3. Ja Līgums tiek izbeigts pirms termiņa, Darbus neveicot pilnā apmērā, Izpildītājam ir pienākums iesniegt Garantijas laika saistību izpildes garantiju 5% (pieci procenti) apmērā no izpildīto un Līgumā noteiktajā kārtībā pieņemto Darbu vērtības, ja Garantijas laika garantija ir attiecināma uz izpildīto un Līgumā noteiktajā kārtībā pieņemtajiem Darbiem.
     4. Garantijas laika saistību izpildes garantija ir spēkā visu garantijas termiņu un tiek atgriezts Izpildītājam 5 (piecu) darba dienu laikā pēc garantijas termiņa beigām.
  2. **Pirmā pieprasījuma avansa atmaksas garantija:**
     1. Izpildītājs 15 (piecpadsmit) darba dienu laikā no Līguma 1.6.3.punktā minēto Darbu uzsākšānas termiņa iesniedz Pasūtītājam pirmā pieprasījuma Avansa atmaksas garantiju 100% (simts procenti) apmērā no pieprasītā avansa summas, kas atbilst Iepirkuma nolikuma prasībām.
     2. Ja Līgums tiek izbeigts pirms termiņa, Darbus neveicot pilnā apmērā un attiecīgi proporcionāli nedzēšot saņemto avansa maksājumu, Pasūtītājam ir tiesības pilnībā vai daļēji izmantot no Izpildītāja saņemto Avansa atmaksas garantiju.
     3. Izpildītājam ir pienākums savlaicīgi, bet ne vēlāk kā 10 (desmit) darba dienas pirms termiņa beigām, iesniegt Pasūtītājam Avansa atmaksas garantijas pagarinājumu. Savukārt, gadījumā, ja Izpildītājs nav iesniedzis Pasūtītājam Avansa atmaksas garantijas pagarinājumu, Pasūtītājam ir tiesības izmantot Avansa atmaksas garantiju, kā arī neveikt Līgumā noteiktos maksājumus līdz attiecīgās garantijas pagarinājuma iesniegšanai.

1. **DARBU PIEŅEMŠANA PĒC LĪGUMA IZBEIGŠANAS**
   1. Vienpusēji atkāpjoties no Līguma izpildes, kā arī jebkurā citā Līguma izbeigšanas gadījumā Pasūtītājs samaksā Izpildītājam par faktiski paveikto un Līgumā noteiktajā kārtībā pieņemto Darbu. Paveikto darbu novērtēšanā jāņem vērā paveikto Darbu kvalitāte, t.i., atbilstība Līguma noteikumiem. Gadījumā, ja Izpildītājam ir izmaksāts avanss un tas nav dzēsts, Izpildītājs 5 (piecu) darba dienu laikā no Līguma izbeigšanas dienas atmaksā Pasūtītājam nedzēsto avansa daļu.
   2. Pasūtītājam ir īpašumtiesības tikai uz tiem Darbiem, materiāliem, izstrādājumiem, kas nopirkti un izlietoti Darbu izpildei. Par Objektā iestrādātajiem materiāliem, iekārtām vai mehānismiem Izpildītājs var pieprasīt tikai samaksu nevis materiālu, iekārtu vai mehānismu atgriešanu.
   3. Paveiktie projektēšanas darbi tiek vērtēti saskaņā ar Līguma 5.sadaļu.
2. **GARANTIJAS LAIKS**
   1. Izpildītais garantē izpildīto Darbu kvalitāti atbilstoši Dokumentācijā noteiktajām kvalitātes prasībām. Izpildītais garantē izpildīto Darbu atbilstību Dokumentācijai, Līguma noteikumiem un Latvijas Republikas normatīvajiem aktiem. Izpildītais garantē visu Darbu atbilstošu funkcionēšanu. Izpildītais nav atbildīgs par tādu defektu, trūkumu novēršanu Darbos, kas radušies Pasūtītājam vai citām trešajām personām nepareizi (t.i. pretēji rokasgrāmatās vai izpilddokumentos norādītajam) ekspluatējot Darbus.
   2. Veikto Līguma 1.6.3.punktā minēto Darbu garantijas laiks ir **5 (gadi) gadi no Gala akta parakstīšanas dienas**. Garantijas laiks pielietotajiem būvniecības izstrādājumiem un iekārtām ir attiecīgo materiālu, iekārtu, ierīču un/vai komunikāciju ražotāju noteiktais, kas tomēr nav mazāks kā šajā punktā noteiktais Darbu garantijas laiks. Izpildītajam ir pienākums nodrošināt savu garantijas laika saistību izpildi visā garantijas laikā, iesniedzot Pasūtītājam Darbu Garantijas laika saistību izpildes garantiju atbilstoši Līguma 14.4.punktā noteiktajam.
   3. Darbu garantijas laika ietvaros Izpildītais bez maksas novērš Objekta ekspluatācijas laikā konstatētos Darbu Defektus 5 (piecu) darba dienu laikā no brīža, kad Izpildītais no Pasūtītāja ir saņēmis rakstisku paziņojumu – pretenziju par atklāto Defektu, vai citā Pušu saskaņotā, saprātīgā termiņā.
   4. Defekti, kas var kaitēt cilvēka veselībai vai Objekta ekspluatācijai, novēršami nekavējoties.
   5. Gadījumā, ja objektīvi pastāvošu šķēršļu dēļ (tehniski vai tehnoloģiski darbu veikšanas termiņš pārsniedz 5 (piecas) darba dienas vai papildus normatīvajos aktos ir paredzēti veicamo Darbu saskaņojumi vai papildu tehniskie noteikumi) konstatētie Defekti nav novēršami 5 (piecu) darba dienu laikā, Līdzēji atsevišķi vienojas par Defektu novēršanas saprātīgu termiņu, bet ja Līdzēji nespēj vienoties Defekti novēršami 15 (piecpadsmit) darba dienu laikā no Pasūtītāja paziņojuma saņemšanas dienas.
   6. Ja Izpildītais uzskata, ka viņš nav atbildīgs par garantijas laikā radušos Defektu, viņš 3 (trīs) darba dienu laikā no paziņojuma – pretenzijas saņemšanas dienas par to rakstiski paziņo Pasūtītājam, nosūtītajiem iebildumiem pievienojot dokumentus, kas apstiprina Izpildītāja viedokli.
   7. Gadījumā, ja Izpildītais atsakās novērst konstatētos Defektus vai neuzsāk to novēršanu Pasūtītāja norādītajā termiņā, ja vien Līdzēji nevienojas citādāk, Pasūtītājs ir tiesīgs uz Izpildītāja rēķina novērst Defektus vai pieaicināt citu personu minēto Defektu novēršanai, ieturot/piedzenot šajā sakarā radušās tiešās izmaksas un citus pierādītos zaudējumus no Izpildītāja, tai skaitā atbilstošā apmērā izmantojot Izpildītāja iesniegto Darbu Garantijas saistību izpildes garantiju.
   8. Ja Līgums tiek izbeigts, tad Darbu garantijas laiks sākas no Līguma izbeigšanas dienas un attiecas tikai uz tiem Darbiem, kuru izpilde Līgumā noteiktajā kārtībā noformēta ar aktiem un saskaņota.
3. **TIESĪBAS IZBEIGT LĪGUMU**
   1. Pasūtītājam ir tiesības vienpusēji atkāpties no Līguma izpildes, 10 (desmit) darba dienas iepriekš par to rakstveidā paziņojot Izpildītājam gadījumos, ja:
      1. Izpildītājs nav uzsācis Darbus 7 (septiņu) dienu laikā pēc Līgumā paredzētā Darbu uzsākšanas termiņa un nenovērš šādu pārkāpumu arī 5 (piecu) darba dienu laikā, skaitot no Pasūtītāja pretenzijas saņemšanas dienas, vai netiek pildīti Darbi Grafikā noteiktajos termiņos (tajā skaitā netiek ievērots jebkurš atsevišķa Darbu posma starptermiņš saskaņā ar Grafiku) un Izpildītājs nenovērš šādu pārkāpumu un/vai tā sekas arī 5 (piecu) darba dienu laikā, skaitot no Pasūtītāja pretenzijas saņemšanas dienas;
      2. Darbi nav izpildīti atbilstoši Līguma noteikumiem un arī pēc rakstiska atgādinājuma nav uzsākta Defektu novēršana 10 (desmit) darba dienu laikā, skaitot no Pasūtītāja pretenzijas saņemšanas dienas;
      3. ja Izpildītājs Darbus vai kādu to daļu izpilda nekvalitatīvi un Izpildītājs nenovērš šādu pārkāpumu, tā sekas arī 10 (desmit) darba dienu laikā, skaitot no Pasūtītāja pretenzijas saņemšanas dienas vai citā Pušu saskaņotā laikā;
      4. Izpildītājs Līgumā noteiktajā termiņā nav iesniedzis Līguma saistību izpildes garantiju vai apdrošināšanas līgumu un Izpildītājs nenovērš šādu pārkāpumu arī 5 (piecu) darba dienu laikā, skaitot no Pasūtītāja pretenzijas saņemšanas dienas;
      5. Izpildītājs sevi aizstājis ar citu personu, izņemot, ja Izpildītājs sevi aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju;
      6. valsts pārvaldes vai pašvaldības iestādes pieprasa Pasūtītāju vai Izpildītāja apturēt Līguma izpildi sakarā ar tādiem Izpildītāja vainojamas rīcības dēļ pieļautiem Darbu, Līguma pārkāpumiem, kurus Izpildītājs nenovērš arī 5 (piecu) darba dienu laikā, skaitot no Pasūtītāja pretenzijas saņemšanas dienas un kuru nenovēršana liedz turpināt Darbu izpildi Objektā;
      7. ir ierosināts Izpildītāja maksātnespējas process;
      8. Izpildītājs saistībā ar Līguma noslēgšanu vai Līguma izpildes laikā ir sniedzis nepatiesas, nepilnīgas ziņas vai apliecinājumus;
      9. ir ierosināts Izpildītāja tiesiskās aizsardzības process.
   2. Izpildītājam ir tiesības vienpusēji atkāpties no Līguma izpildes, 60 (sešdesmit) darba dienas iepriekš par to rakstveidā paziņojot Pasūtītājam.
4. **ZAUDĒJUMI**
   1. Katrs Līdzējs ir atbildīgs par to Darbu daļu, ko veikuši vai nav paveikuši tās darbinieki, apakšuzņēmēji, piegādātāji vai citas Darbu izpildē iesaistītās personas.
   2. Katrs Līdzējs ir atbildīgs par zaudējumiem, kādu tas ir radījusi cita Līdzēja tehniskiem līdzekļiem, būvizstrādājumiem savas nolaidības vai kļūdainas rīcības rezultātā, veicot vai organizējot Darbus, kā arī nepildot maksājumu saistības.
   3. Ja Pasūtītājs vienpusēji atkāpjas no Līguma izpildes, ievērojot 17.1.1.- 17.1.9.apakšpunktos noteikto, tad Izpildītājam ir pienākums atlīdzināt Pasūtītājam Līguma izbeigšanas rezultātā radītos tiešos papildu izdevumus Darbu pabeigšanai, kā arī citus pierādāmos tiešos zaudējumus, kurus Pasūtītājam Izpildītāja vainas dēļ radījusi Līguma izbeigšana.
   4. Ja Izpildītājs vienpusēji atkāpjas no Līguma izpildes, ievērojot 17.2.punktā noteikto, tad Izpildītājam ir pienākums atlīdzināt Pasūtītājam Līguma izbeigšanas rezultātā radītos tiešos papildu izdevumus Darba posma, kurā ir izbeigts Līgums, pabeigšanai, kā arī citus pierādāmos tiešos zaudējumus, kurus Pasūtītājam radījusi Līguma izbeigšana.
   5. Ja ārvalstu finanšu instrumenta vadībā iesaistīta kompetentā iestāde saistībā ar Izpildītāja darbību vai bezdarbību ir noteikusi ārvalstu finanšu instrumenta finansēta projekta izmaksu korekciju, Izpildītājs 30 (trīsdesmit) dienu laikā no attiecīga Pasūtītāja paziņojuma saņemšanas atlīdzina Pasūtītājam zaudējumus piemērotās finanšu korekcijas apmērā.
   6. Pasūtītājs var savus pierādītos tiešos zaudējumus ieturēt no maksājumiem, kas pienākas Izpildītājam.
5. **ZAUDĒJUMU ATLĪDZĪBAS PIEPRASĪJUMS**
   1. Pieprasījums par konstatēto zaudējumu jāiesniedz rakstiski Līdzējam, ja:
      1. Zaudējums konstatēts līdz Darbu pieņemšanai, tad atlīdzības pieprasījums jāiesniedz ne vēlāk kā 6 (sešus) mēnešus pēc zaudējumu konstatēšanas;
      2. Zaudējums konstatēts Darbu garantijas laikā, tad atlīdzības pieprasījums jāiesniedz ne vēlāk kā 6 (sešus) mēnešus pēc zaudējumu konstatēšanas.
6. **LĪGUMSODI**
   1. Par Grafikā noteiktā atsevišķu Darbu posmu vai par Līgumā noteiktā Darbu izpildes gala termiņa nokavējumu, vai noteiktā Defektu novēršanas termiņa nokavējumu, kuru ir pieļāvis Izpildītājs, Pasūtītājam ir tiesības pieprasīt no Izpildītāja līgumsodu 0,2% (divas desmitdaļas procenta) apmērā no Līgumcenas par katru nokavēto dienu, bet ne vairāk kā 10% (desmit procentus) no Līgumcenas.
   2. Ja Izpildītājs pieļāvis kāda Līgumā paredzētā maksājuma kavējumu, tad Pasūtītājam ir tiesības pieprasīt no Izpildītāja līgumsodu, kas sastāda 0,2% (divas desmitdaļas procenta) apmērā no nokavētās maksājuma summas par katru nokavēto dienu, bet ne vairāk kā 10% (desmit procenti) no nokavētās maksājamu summas.
   3. Ja Izpildītājs neievēro Līguma 6.5. - 6.7.punktā noteiktos objektā ierašanās termiņus, tas maksā Pasūtītājam 0,2% (divas desmitdaļas procenta) apmērā no Līgumcenas par katru nokavēto dienu, bet ne vairāk kā 10% (desmit procentus) no Līgumcenas.
   4. Līgumsoda samaksa Līdzējus neatbrīvo no tiešo zaudējumu atlīdzības un saistību izpildes pienākuma.
   5. Līdzējs, kurš nav izpildījis vai nav pienācīgi pildījis savas Līgumā noteiktās saistības, atlīdzina tiešos zaudējumus, kas šajā sakarā nodarīti otram Līdzējam.
   6. Par Līgumcenas samaksas nokavējumu, kuru pieļāvis Pasūtītājs, Izpildītājam ir tiesības pieprasīt no Pasūtītāja līgumsodu 0,2% (divas desmitdaļas procenta) apmērā no nokavētās maksājamu summas par katru nokavēto dienu, bet ne vairāk kā 10% (desmit procenti) no nokavētās maksājamu summas.
   7. Darbu daļa tiek uzskatīta par izpildītu ar brīdi un tiek apturēts līgumsods, kad Līdzēji attiecīgās Darbu daļas izpildi ir fiksējuši Darbu izpildes aktos.
   8. Līgumsoda summu vai jebkuru citu maksājumu, kuru saskaņā ar Līguma noteikumiem Izpildītājam ir jāmaksā Pasūtītājam, Pasūtītājs ir tiesīgs ieturēt no jebkura maksājuma, kas Pasūtītājam saskaņā ar Līgumu jāveic Izpildītājam.
   9. Līdzēji vienojas, ka samaksātās līgumsoda summas netiek ieskaitītas nodarīto tiešo zaudējumu summās.
7. **NEPAREDZĒTIE DARBI**
   1. Ja Līguma izpildes laikā Izpildītājs konstatē, ka tam ir jāveic neparedzēti darbi, tas nekavējoties, bet ne vēlāk kā 7 (septiņu) darba dienu laikā pēc to konstatēšanas rakstveidā par to ziņo Pasūtītājam.
   2. Ar neparedzētiem darbiem šī Līguma izpratnē saprotami darbi, kuri atbilst visām šādām pazīmēm:
      1. Izpildītājs kā profesionālis savā jomā nevarēja paredzēt šādu darbu veikšanu;
      2. Neparedzētos darbus nevar tehniski vai ekonomiski atdalīt no Līguma.
   3. Pēc Izpildītāja paziņojuma saņemšanas Līdzēji organizē neparedzēto darbu apjoma dokumentālu fiksēšanu, sastādot attiecīgu aktu. Papildus 21.2.punktā minētajam, lai konstatētu, ka Izpildītāja paziņojumā norādītie darbi ir klasificējami kā neparedzētie darbi, tiek sasaukta komisija, kurā ietilpst Pasūtītājs, Izpildītājs, Būvuzraugs. Pasūtītājam, Būvuzraugam, Izpildītājam ir jāapliecina, ka Izpildītāja norādītie darbi ir klasificējami kā neparedzētie darbi šī Līguma izpratnē, parakstot attiecīgu dokumentu (aktu).
   4. Ja Pasūtītājs, Būvuzraugs, Izpildītājs paraksta 21.3.punktā minēto dokumentu, par neparedzēto darbu veikšanu Līdzēji slēdz papildus vienošanos pie šī Līguma, kas ir Līguma neatņemama sastāvdaļa. Neparedzēto darbu vienības cenas piemēro ne lielākas, kādas dotas Dokumentācijā. Līdz brīdim, kamēr Pasūtītājs un Izpildītājs nav parakstījuši šajā punktā minēto vienošanos, uzskatāms, ka Pasūtītājs nav uzņēmies saistības pret Izpildītāju sakarā ar iespējamiem neparedzētiem darbiem.
   5. Līguma 21.4.punktā minētā vienošanās ir pamats izmaksāt Izpildītājam Pasūtītāja rezervi pilnībā vai daļēji saskaņā ar Līguma 21.4.punktā minēto vienošanos.
   6. Neparedzēto darbu vērtība visā Līguma darbības laikā nevar būt lielāka par Pasūtītāja rezervi.
   7. Darbi, kas neatbilst šajā nodaļā paredzēto neparedzēto darbu pazīmēm vai netiek konstatēti Līgumā noteiktajā kārtībā un termiņā, netiek uzskatīti par neparedzētiem darbiem, un tiek veikti uz Izpildītāja rēķina saskaņā ar Līguma noteikumiem.
8. **STRĪDI**
   1. Strīdu gadījumā par Līguma 1.6.3.punktā minēto izpildīto Darbu kvalitāti Līdzēji pieaicinās sertificētu ekspertu komisiju trīs cilvēku sastāvā, kur vienu ekspertu pieaicina Pasūtītājs, vienu Izpildītājs, bet trešo – abi pieaicinātie eksperti. Gadījumā, ja ekspertu komisija nav izveidota 10 (desmit) darba dienu laikā no brīža, kad ir sastādīts attiecīgs pārbaudes akts vai kad Pasūtītājs ir iesniedzis Izpildītājam pretenziju par izpildīto Darbu kvalitāti, Līdzēji piekrīt, ka lēmumu par ekspertu komisijas sastāvu pieņem Pasūtītājs. Ekspertu izmaksas apmaksā vainīgais Līdzējs jeb tas Līdzējs, kuram ekspertīzes lēmums ir nelabvēlīgs.
   2. Ja kāds no Līdzējiem nepilda eksperta slēdzienu, tad strīdu izskata Latvijas Republikas tiesā, saskaņā ar Latvijas Republikas normatīvajiem aktiem.
   3. Gadījumos, kad kāds no Līdzējiem ir iesniedzis prasību tiesā, tad tas nav pamats Izpildītājam pārtraukt Darbus, kā arī Pasūtītājam aizturēt maksājumus vai kā citādi Līdzējiem nepildīt tos pienākumus, kuri tieši nav saistīti ar strīdu, izņemot Līgumā paredzētos gadījumus, kad Pasūtītājs ir tiesīgs vienpusēji atkāpties no šā Līguma izpildes vai aizturēt maksājumus.
9. **KONFIDENCIALITĀTE**
   1. Līdzēji apņemas ievērot konfidencialitāti savstarpējās attiecībās, tajā skaitā:
      1. nodrošināt Līgumā minētās informācijas neizpaušanu no trešo personu puses, kas piedalās Līguma izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
      2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otra Līdzēja darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.
   2. Līdzēji vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
   3. Līdzēji vienojas, ka konfidencialitātes noteikumu neievērošana ir rupjš Līguma pārkāpums, kas cietušajam Līdzējam dod tiesības prasīt no vainīgā konfidencialitātes noteikumu neievērošanas rezultātā radušos zaudējumu atlīdzināšanu.
   4. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
10. **LĪGUMA DARBĪBAS TERMIŅŠ, GROZĪJUMI TAJĀ UN LĪGUMA DARBĪBAS IZBEIGŠANA** 
    1. Līgums stājas spēkā no tā parakstīšanas brīža un ir spēkā līdz Līdzēju saistību pilnīgai izpildei.
    2. Visi Līguma grozījumi un papildinājumi ir spēkā tikai tādā gadījumā, ja tie ir rakstiski un abu Līdzēju pilnvaroto pārstāvju parakstīti un tie ir saskaņā ar Līgumu un Publisko iepirkumu likuma 61.pantu.
    3. Līdzēji var izbeigt Līgumu pirms termiņa savstarpēji rakstiski vienojoties.
    4. **Līdzējiem nekavējoties jāinformē vienam otru, ja konstatē, ka:**
       1. ir pretrunas starp Līguma dokumentos sniegtajiem datiem;
       2. Līguma dokumenti ir nepilnīgi vai kļūdaini;
       3. informācija, dati, instrukcijas, kas iesniegtas Darbu veikšanas laikā, atšķiras no līguma dokumentiem;
       4. Līguma izpildei nozīmīgi apstākļi ir izmainījušies vai radušies jauni.
    5. Pie Līguma izbeigšanas visus maksājumus par pieņemtajiem Darbiem, saņemto avansu un nenomaksātajiem sodiem Līdzējiem jāsamaksā 20 (divdesmit) darba dienu laikā pēc Darbu pārtraukšanas akta abpusējas parakstīšanas.
11. **NEPĀRVARAMA VARA**
    1. Līdzēji nav atbildīgi par Līguma saistību neizpildi vai nepienācīgu izpildi, ja iestājas nepārvaramas varas apstākļi, tādi kā ugunsgrēks, dabas stihijas, karš, jebkura rakstura karadarbības, kā arī jebkuri ārkārtēja rakstura apstākļi, kurus Līdzēji nevarēja ne paredzēt, ne novērst saprātīgiem līdzekļiem. Šādā gadījumā saistību izpildes termiņš tiek atlikts attiecīgi termiņam, kurā darbosies šie apstākļi.
    2. Līdzējam, kura saistību izpildi apgrūtina nepārvaramas varas apstākļi, 3 (trīs) dienu laikā jānosūta paziņojums otram Līdzējam, informējot par nepārvaramas varas iestāšanos un tās sekām, kā arī jāpieliek visas pūles, lai mazinātu nepārvaramas varas kaitīgās sekas.
    3. Izbeidzoties nepārvaramas varas apstākļiem, Līdzējs, kura saistību izpilde tikusi apgrūtināta ar nepārvaramas varas apstākļu iestāšanos, 3 (trīs) darba dienu laikā paziņo otram Līdzējam par šādu apstākļu pastāvēšanas izbeigšanos un priekšlikumiem turpināt savas ar šo Līgumu uzņemtās saistības.
    4. Gadījumā, ja rodas nepārvaramas varas apstākļi, kas ietekmē šī Līguma izpildes termiņus, bet Līgums tomēr var tikt izpildīts, Līdzēji saskaņo savu turpmāko rīcību par Līguma izpildi un izpildes termiņiem, noslēdzot par to atsevišķu vienošanos.
    5. Ja nepārvaramas varas apstākļi turpinās ilgāk par vienu mēnesi, Līdzējiem ir tiesības vienpusēji izbeigt šī Līguma darbību, bez zaudējumu kompensācijas, veicot norēķinu par Projektētājam faktiski padarīto darbu.
12. **LĪDZĒJU PĀRSTĀVJI UN VADĪBA**
    1. Par Izpildītāja pārstāvi, kurš saistībā ar Darbu izpildi ir tiesīgs Izpildītāja vārdā rīkoties un nodrošināt operatīvu lēmumu pieņemšanu, Izpildītājs ieceļ \_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_, e-pasts: [\_\_\_\_\_\_\_\_\_\_\_\_](mailto:andris.vorons@abora.lv), kurš ir tiesīgs atsevišķu noteiktu jautājumu risināšanā nozīmēt citu pārstāvi, par to rakstveidā paziņojot Pasūtītājam.
    2. Par Pasūtītāja atbildīgo pārstāvi, kurš saistībā ar Līgumu ir tiesīgs Pasūtītāja vārdā rīkoties un nodrošināt operatīvu lēmumu pieņemšanu, Pasūtītājs ieceļ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Atbildīgais pārstāvis ir tiesīgs atsevišķu noteiktu jautājumu risināšanā nozīmēt citu atbildīgo pārstāvi, par to paziņojot Izpildītājam.
    3. Par atbildīgo pārstāvju nomaiņu attiecīgais Līdzējs savlaicīgi rakstveidā ziņo, norādot jaunā atbildīgā pārstāvja vārdu, uzvārdu, tālruņa numuru un e-pastu.
    4. Pasūtītāja pārstāvis ir tiesīgs:
       1. jebkurā laikā netraucēti nokļūt Objektā un kontrolēt Izpildītāja saistību izpildi;
       2. saskaņā ar šā Līguma noteikumiem dot Izpildītājam saistošus norādījumus par Darbu izpildi, ar nosacījumu, ka tie nav pretrunā ar Līgumu, Dokumentāciju vai normatīvajiem aktiem;
       3. pieprasīt un saņemt no Izpildītāja ar Līguma izpildi saistītos dokumentus un ziņas;
       4. pieņemt Izpildītāja veiktos Darbus un parakstīt Darbu aktus.
    5. Būvprojekta izstrādes posmā Pasūtītājs nominēs būvprojektēšanas uzraugu (konsultantu), kura pienākumos ir kontrolēt, pārbaudīt, skaņot visu Būvprojekta posmu projektēšanas darbus, t. sk.:
       1. veikt Būvprojekta izvērtēšanu un Pasūtītāja konsultēšanu tā izstrādes posmos par Būvprojekta atbilstību Iepirkuma nolikumam, Tehniskajai specifikācijai un normatīvajiem aktiem;
       2. veikt regulāras Būvprojekta dokumentācijas pārbaudes un nekavējoties informē Pasūtītāju par atklātajām tehniskajām neatbilstībām, risinājumu neatbilstību plānotajam budžetam un rekomendējamiem pasākumiem to trūkumu novēršanai;
       3. uzraudzīt izstrādājamā Būvprojekta atbilstību energoefektivitātes parametru sasniegšanai.
    6. Ja Līguma izpildes laikā kāda no Līdzēja amatpersonām vai ieceltajiem pārstāvjiem zaudē savas pārstāvības tiesības un nav vairs tiesīga turpmāk uzņemties saistības attiecīgā Līdzēja vārdā, tas Līdzējs, kura pārstāvji ir mainījušies, nekavējoties rakstiski paziņo otrai pusei par amatpersonas vai pārstāvja maiņu. Līdzējs, kura pārstāvji (amatpersonas) ir mainījušies, uzņemas visas saistības un tiešo zaudējumu atlīdzības pienākumu, ja tās izriet no agrāko Līdzēja pārstāvju darbībām līdz brīdim, kad otrs Līdzējs ir saņēmusi šajā punktā noteikto paziņojumu.
    7. Pasūtītājs sapulces sasauc vismaz 1 (vienu) reizi mēnesī, jā Līgumā nav noteikts citādi, vai biežāk pēc vajadzības, un tajās jārisina ar Darbu veikšanu saistītie jautājumi. Nepieciešamības gadījumā vai Līdzējiem vienojoties sapulces var sasaukt arī Izpildītājs. Līdzējs, kas sasauc sapulci, paziņo par to otram Līdzējam.
    8. Pasūtītāja parstāvim vai tā pilnvarotai personai jāprotokolē sapulces norise. Panāktās vienošanās fiksē protokolā un pēc Līdzēju parakstīšanas katrs saņem vienu protokola eksemplāru. Sapulcēs pieņemtie un ieprotokolētie lēmumi ir saistoši un obligāti Pasūtītājam un Līdzējam, ciktāl tie nav pretrunā ar Līgumu, Dokumentāciju vai normatīvajiem aktiem.
    9. Sapulču protokolus ir tiesīgs parakstīt saskaņā ar Līgumu noteiktās personas.
    10. Sapulcēs obligāti piedalās Izpildītāja saskaņā ar Līguma 26.1.punktā norādītā persona, kura paraksta protokolu.
13. **NOBEIGUMA NOTEIKUMI**
    1. Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
    2. Līgums sagatavots latviešu valodā, divos eksemplāros, uz \_\_\_\_ (\_\_\_\_) lapām, neskaitot Līguma pielikumus. Abiem Līguma eksemplāriem ir vienāds juridiskais spēks. Viens no eksemplāriem glabājas pie Pasūtītāja, otrs – pie Izpildītājam.
    3. Līgumam pievienoti šādi pielikumi:
       1. Pielikums Nr.1 – Finanšu piedāvājuma kopija;
       2. Pielikums Nr.2 – Naudas plūsmmas grafika kopija;
       3. Pielikums Nr.3 – Grafika kopija.

|  |  |
| --- | --- |
| **Pasūtītājs:** | **Izpildītājs:** |
|  |  |